MILIVOJ BEŠLIN: Sećanje na čoveka s one strane zla | Autonomija\nPovodom odlaska Ranka Končara\nNišta manje povoda da se ove reči Danila Kiša ponove nema ni na vest o iznenadnoj smrti našeg profesora i prijatelja, dr Ranka Končara. Otišao je Čovek koji je iznad svega bio s one strane zla. Prepoznajući ga u inicijalnim fazama, suprotstavljao mu se svojom etikom i širokim znanjima istoričara, ne birajući vreme – jednako na papiru u knjigama i časopisima ili na ulici, direktno.\nDr Ranko Končar je bio misaon čovek. Njegovu profesionalnu aktivnost moguće je svesti na dva ključna elementa – odbrana struke i zanata istoričara, pred svim izazovima i naletima ideološkog i iracionalnog i odbrana Vojvodine, čiju prošlost je izvrsno poznavao. Vojvodina, koju je reprezentovao na najbolji mogući način, neponovljivo razumevajući sve njene složenosti i protivrečnosti, a iznad svega poznavao je kao niko pre njega, istoriju Vojvodine u 20. veku – jer ju je istraživao i pisao. Svi oni koji će se posle njega baviti ovom temom mogu to raditi samo na metodološki čvrstim i naučno i dokumentarno zasnovanim temeljima, koje je Ranko Končar iza sebe ostavio. Ista misao provlačila se od njegovih prvih radova koji su bili posvećeni istoriji i genezi autonomije Vojvodine u prvoj polovini 20. veka, uključujući i doktorsku disertaciju, odbranjenu na Filozofskom fakultetu u Ljubljani pod mentorstvom čuvenog Janka Pleterskog, koja se bavila političkim i pravnim konceptima razvoja ideje vojvođanske autonomije od 1929. do 1941., zaključno sa njegovom poslednjom knjigom, pisanom u koautorstvu sa Dimitrijem Boarovim, koja u središtu pažnje ima političku delatnost Stevana Doronjskog, a zapravo je najcelovitija i najsveobuhvatnija istorija Vojvodine u drugoj Jugoslaviji. Između toga nastale su desetine radova o istoriji Vojvodine i Jugoslavije u međuratnom periodu, Drugom svetskom ratu na ovim prostorima, istoriji socijalističke Jugoslavije, problematici antifašizma i istorijskog revizionizma. Osim radova u brojnim zbornicima i naučnim časopisima, ostalo je mnoštvo izlaganja na naučnim skupovima i polemike koje je vodio braneći svoja dva temeljna okvira – profesionalni integritet istoričara i autonomiju Vojvodine. I jedne i druge ugrožene uglavnom od istih nanosa – kako je stalno upozoravao, destruktivnih i nasilnih nacionalističkih ideologija na ovim prostorima. Naposletku postavio je u nauci tezu, jedino moguću za istoričara koji je metodološki mislio samo na dokumentarnoj osnovi, da je autonomija Vojvodine u 20. veku, iznad svega bila jugoslovensko pitanje.\nNavedenim ciljevima ostao je odan doslovno do poslednjeg dana svoga života. Njegov poslednji članak, ocenjen već kao memento, objavljen u jednom dnevnom listu, povodom obeležavanja 70-te godišnjice oslobođenja od fašizma, postavio je ključno pitanje. Prisutnoj dilemi, da li pod različitim političkim, unutrašnjim ili spoljnim pritiscima „prilagođavamo“ istoriju, suprotstavio je suštinsko pitanje, da li se poslednjim komemorisanjem ishoda Drugog svetskog rata u Jugoslaviji, vraćamo naučnom mišljenju o toj temi – mišljenju koje bi u osnovi imalo potvrđen istoriografski metod, a ne uvek arbitrarni i voluntaristički diktat politike.\nVelikim profesionalnim znanjem, ličnim integritetom i širokom erudicijom karakterističnom za čoveka koji je stalno na radnom stolu imao otvorenih nekoliko filozofskih ili istoriografskih knjiga koje je trenutno čitao, ukazivao je na pogubne posledice relativizacije antifašizma i problem istorijskog revizionizma i u svom poslednjem javnom nastupu na televiziji, samo nekoliko dana pre kobnog odlaska u svoj omiljeni Muzej Vojvodine. I u toj emisiji na Radio-televiziji Vojvodine bio je naspram četvorice predstavnika savremenog istorijskog revizionizma i nije ostavljao gledaocu dilemu – ko od prisutnih misli nad dokumentom, onako kako istoričar jedino može, zna i ume, a ko svoje iracionalne političke i ideološke koncepcije pokušava da predstavi kao „naučnu“ istinu. I njegov poslednji politički gest bio je izlazak na ulicu na građanski protest 23. oktobra 2014., povodom talasa nasilja na ulicama Novog Sada i drugih gradova Vojvodine.\nRanko Končar bio je čovek dijaloga, tolerancije, istoričar od zanata, koji je preko 30 godina studente novosadskog Univerziteta učio temeljnim postavkama profesije istoričara, široko obrazovan i misaon – bio je najbolji reprezent one Vojvodine koja je u književnosti iznedrila Kiša i Tišmu, u filozofiji Radomira Konstantinovića, a u istoriografiji njega, koji je svojim imenom i delom, dosledno i do poslednjeg dana manifestovao onu, za Vojvodinu tako karakterističnu kulturu suživota i vertikalu tolerancije. Ljudski kvaliteti i profesionalni ugled učinili su ga uvaženim i referentnim istoričarem na čitavom postjugoslovenskom prostoru, od Ljubljane do Skoplja, Beograda i Zagreba, gde se njegov glas sa pažnjom slušao, a naučni radovi široko citirali.\nO neumornoj energiji i potpunoj okrenutosti životu svedoči i činjenica da je u mesecu kada je preminuo, dr Ranko Končar imao u svojoj agendi pet naučnih skupova i javnih nastupa. Takođe, do poslednjeg dana bio je i član Saveta Filozofskog fakulteta u Novom Sadu, član Političkog saveta Lige socijaldemokrata Vojvodine, predsednik Upravnog odbora Instituta za noviju istoriju Srbije, član Glavnog odbora Saveza antifašista Srbije. U političkoj sferi, gde je uvek nastupao pre svega kao istoričar, verovao je u širok građanski front u otporu stalnim pokušajima ukidanja i degradiranja autonomije Vojvodine. Nije je svodio na jednu stranku ili ličnost, već na što širi pokret svih kojima je Vojvodina na srcu. I kao što je verovao u političku pluralnost u odbrani Vojvodine, često je ponavljao da je njena autonomija delo svih njenih naroda, podsećajući da su nacionalno-pluralna svojstva bila ugaoni kamen i zalog očuvanja vojvođanske autonomije i njenog identiteta kao istorijske pokrajine. Već iz ovoga proizlazila je dosledna i konsekventna uverenost dr Ranka Končara u demokratski dijalog. Širok, tolerantan, trpeljiv i blag, ali sa kristalno jasnim stavom u svakoj prilici, umeo je da pronađe meru kao malo ko, praktikujući dijalog sa svima i pretpostavljajući ga svakoj vrsti ekstremizma, nasilja i isključivosti. Tolerancija i sporazum, kao ne samo lične, već i karakteristike Vojvodine koju je voleo i u koju je snažno verovao, nisu bili samo njegova teorija, već i empirija koju je čitavog života iznova potvrđivao. Iznad svega human i čovečan, uveren u prevagu razuma, smatrao je da bi Vojvodina i Srbija trebalo da teže opštijim civilizacijskim i humanističkim vrednostima, izvan svake isključivosti i nacionalističkih omraza. Dosledan principima najšire političke i društvene kohezije u odbrani autonomije Vojvodine, sarađivao je sa svim građanskim političkim strankama koje je nisu dovodile u pitanje, ali je onu, čiji je član Političkog saveta bio do smrti, izdvajao, smatrajući je posebno važnom i istorijski potrebnom kao zalogom očuvanja ključnih identitetskih svojstava pokrajine.\nProfesor dr Ranko Končar preminuo je 29. oktobra 2014. usled srčanih problema. Umro je „od srca“ čovek koji ga je imao, o čemu mogu da svedoče i da se sećaju, njegova porodica, brojni prijatelji i kolege različitih generacija – koje je sve tako voleo i bio spreman i kada su ga zdravstveni problemi ostavljali bez daha, da im nesebično pomaže. I, treba se setiti, Ranko Končar umro je faktički na nogama, onako kako umiru najhrabriji i najstameniji. On koji se nije plašio da ide protiv struje u istoriografiji ili politici; čovek koji je podneo stigmu „Oca vojvođanske autonomije“, s kraja osamdesetih, kada su najuticajniji mediji u Srbiji vodili nečovečnu kampanju protiv njega; on koji se nije uplašio ni kada je bio izložen ucenama da neće u Beogradu moći da brani doktorsku disertaciju dok svoja naučna saznanja i interpretacije ne saobrazi novoj „memorandumskoj“ politici tek ustoličenog Miloševićevog režima. Ni tada kao ni ranije, kao i do poslednjeg dana nije ustuknuo, otišao je u drugu sredinu, na drugi univerzitet, tamo doktorirao, ne pristavši na ucenu, ne dozvolivši ni za tren da ga zaplaše. Kao što se nije uplašio ni 1999. kada su u vreme bombardovanja ubijani na ulicama politički protivnici režima, od čega su se jedni ućutali, a drugi napustili Srbiju. Ranko Končar bio je prvi kritički glas u Srbiji koji je podignut nakon ukidanja ratnog stanja, u intervjuu tadašnjem vodećem beogradskom kritičkom nedeljniku. Nije to bilo novo iskustvo za čoveka koji je samo nekoliko dana posle nasilnog rušenja ustavnog poretka Jugoslavije u oktobru 1988. u tzv. antibirokratskoj revoluciji, dok su akteri nadolazeće ratne politike još bili prisutni na novosadskim ulicama, izjavio na sednici najvišeg političkog aktiva pokrajine, da je u Vojvodini izvršeno nasilje i da je ona politički „obezličena“. Bio je prvi koji se u začetku „vremena smrti“, usprotivio zlu, nepogrešivo ga procenivši kada ga je malo ko prepoznavao, Ranko Končar je zahvaljujući svojoj pronicljivosti, ali i višedecenijskim znanjima istoričara, anticipirao već tada pogubne posledice koje će imati i po Vojvodinu i po Jugoslaviju.\nBio je misaona potpora, vrednosni orijentir za sve civilizacijske pokrete u ovom društvu poslednjih decenija. Bio je angažovani intelektualac s one strane svakog zla, spreman da mu se bez ostatka i bez straha suprotstavi. Bio je istoričar sa integritetom, sposoban da misli samo nad dokumentom. Bio je evropski intelektualac i autonomna ličnost velikog znanja i širokih pogleda koji razume i misli ne u slikama i pojedinostima, već u kategorijama širokih istorijskih procesa. Branio je istorijsku istinu o Vojvodini, Jugoslaviji, antifašizmu i kada je njegov glas bio usamljen i kada je ličio na onog vapijućeg u pustinji. Strahujem da takvih više nema, da je kalup iz koga je nastao odavno razbijen.\nProfesore, mirno počivajte. Dali ste nam čvrste osnove i u struci, kada je reč o shvatanju i izučavanju istorije Jugoslavije i kada je reč o razumevanju Vojvodine. Ostavili ste nam paradigmu kako se intelektualac sa integritetom može suprotstaviti mržnji i destrukciji, čak i kada one izgledaju nepobedivo. Šta će buduće generacije na tim temeljima izgraditi, odgovornost je onih koji su ostali. Vi nama ne dugujete ništa, a mi Vama mnogo toga, a najpre, jedno plemenito sećanje, na Čoveka humanog i tolerantnog, učenog i misaonog – na Ranka Končara, iznad svega hrabrog i dobrog čoveka suprotstavljenog svakoj vrsti zla.


Čuvaj i neguj prijateljstva, ako se izgube potražite ih ! – Tetka Saveta\nČuvaj i neguj prijateljstva, ako se izgube potražite ih !\n5. маја 2014. 5. маја 2014. TetkaSaveta\nŽivot nam se često drastično menja, pa tako nije neobično da čak i najbolji među našim prijateljima polako nestaju iz njega.\nAko vam deluje da je došlo do promene (negativne) u odnosu sa vašim, do skoro, bliskim prijateljem, onda ne smete samo sedeti skrštenih ruku i dozvoliti da jaz između vas raste. Umesto toga, preuzmite inicijativu i uradite ono što možete da bi spasili vašu prijateljsku vezu. Niste sigurni gde da počnete? Pratite ovih pet jednostavnih koraka da biste sačuvali prijateljstvo koje polako nestaje:\nPrepoznajte šta se promenilo među vama\nAko osećate izvesnu neprijatnost u vezi prijateljstva sa nekim, bacite pogled unazad da bi ste utvrdili koliko su se stvari promenile. Da li se ređe čujete? Da li ste prestali da provodite vreme zajedno? Da li postoji izvesna doza nelagodnosti između vas kada ste zajedno? Da li ste u vezi sa nekim i provodite više vremena sa tom osobom? Da biste mogli da rešite problem, potrebno je da se utvrdi šta se promenilo između vas i vašeg prijatelja.\nRazmotrite vaše prijateljstvo tako što ćete se staviti na mesto onog drugog, pa pokušajte da procenite sebe kao prijatelja. Razmislite o tome koliko često vi inicirate viđanje, o čemu ste skloni da razgovorate, da li vi pravite planove i pridržavate li ih se. Zapamtite da su odnosi dvostrani i budite iskreni prema sebi u vezi toga kakav ste prijatelj u stvari vi bili dosad.\nKada ste shvatili šta se promenilo u vašem odnosu te ono što nedostaje između vas i vašeg prijatelja, uradite sve što možete s vaše strane. Čak i ako se čini da mnogo pitanja i problemi dolazi od strane prijatelja, važno je da pojačate svoju učešće i učinite dodatni napor, te da mu se nađete. Pošaljite smešan sms, podsetite na internu šalu i pokušajte da utanačite neke fiksne planove, čak i ako je to samo kafa s nogu ili kratka šetnja samo da bi se videli.\nNišta ne može da ojača ili uništi prijateljstvo kao zajednički provedeno vreme, virtuelno ili ipak ono stvarno. Nešto najbolje što možete da uradite je da budete prisutni u životu svog prijatelja, ali ne samo tako što ćete lajkovati njegove postove. Nedavna studija je pokazala da društveni mediji narušavaju prijateljstva. Zato neka vam licem u lice interakcija bude prioritet. Prihvatite planove, pozivajte na redovno druženje i izlaske, pa će se vaše prijateljstvo ponovo, mic po mic, izgraditi.\nVratite se na staro\nAko ste uradili sve što možete i vaše prijateljstvo još uvek ne funkcioniše kao pre, onda ćete možda poželeti da razgovarate. Međutim ako se stvari ipak polako popravljaju onda nema potrebe da podstičete dodatne nevolje zadirući u teške teme. Pustite da se vaše prijateljstvo postupno vrati tamo gde je i bilo, te pokušajte da se držite svog dela odnosa i odgovornosti. Pozivajte prijatelja da radite stvari koje ste vas dvoje oduvek voleli, pričajte o starim vremenima, a zatim se potrudite da ispoštujete sve planove kako biste bili sigurni da će sadašnjost biti bar isto onoliko zabavna kao i vaša zajednička prošlost.\nПретходни чланакHoćeš da umreš, e ne može\nСледећи чланакŽelje, snovi, mašatanja…


LJUBAV Unajmila je vjenčanicu, stala pred oltar\nOd novca koji je dobila na svadbi, na kojoj je prisustvovalo 279 ljudi, uspjela je da skupi novac za školarinu na fakultetu\nTridesetdvogodišnja Lulu Džemimah ( Lulu Jemimah) studirala je na Univerzitetu Oksford, gdje se u potpunosti posvetila nauci, pa nije imala šansu da pronađe idealnog partnera.\nLulu Džemimah je govorila iskreno za "Daily Mail", kada je novinarima otkrila da zapravo o ljubavi nije ni razmišljala, jer je bila zauzeta studiranjem.\nU trenutku kada je osjetila pritisak roditelja, ali i društva, koji su joj poručivali da je vrijeme da se uda, odlučila je da napravi pravo vjenčanje, pa je poslala pozivnice svojim prijateljima i familiji.\nUnajmila je vjenčanicu, stala pred oltar, a čak je i održala govor pred zvanicama u kome je objasnila zašto pored sebe nema muža za svoj 32. rođendan, koji je bio 27. avgusta.\nPrijatelj koji radi kao internet-dizajner osmislio je i isprintao njene pozivnice, a drugi prijatelj je platio najam vjenčanice, dok je njen brat spremao tortu.\n- Čim sam poslala pozivnice, primila sam telefonske pozive u kojima su svi pitali ko je mladoženja. Rekla sam ljudima da je to iznenađenje - priča ova dama.\n- Cijena vjenčanica u Ugandi je veoma visoka, ali kada sam im rekla da se udajem za sebe, ponudili su mi da nađu najjeftiniju haljinu. Bilo je i negativnih reakcija u prodavnici - priznaje.\nKada je došao dan vjenčanja, Lulu kaže da se "osjećala posebno", čak, kako kaže, imala je veću tremu od same pripreme.\nProvela sam nekoliko minuta razgovarajući s prijateljima i nerado objašnjavajući da nema mladoženje. Većina njih sve do tog trenutka nije znala. Bila sam izuzetno sretna. Toliko prijatelja se pojavilo, kao i međunarodni i lokalni novinari, filmski režiseri i poduzetnici. Brak je izraz ljubavi i posvećenosti, međutim, za mnoge ljude i dalje se smatra jedinim načinom da se garantira finansijska sigurnost žene.\n- Kroz život sam se vodila strašću i posvećena sam postizanju svojih ciljeva u želji da postanem akademik. Ali moja porodica me je stalno pitala kada planiram da se vjenčam, što je veoma važno u Ugandi, kao i kada ću da imam djecu i stvorim porodicu. Moj otac je napisao govor za vjenčanje kada sam napunila 16. Svaki rođendan moja majka se molila za mene i posljednjih godina molila se da nađem dobrog muža. Ali ja jednostavno nisam željela da razmišljam o oltaru i svadbi - iskrena je Lulu.\nOd novca koji je dobila na svadbi, na kojoj je prisustvovalo 279 ljudi, uspjela je sakupiti novac za školarinu na fakultetu.\nLulu Jemimah Vjenčanje Uganda


Radosavljevć: Skotov iskaz sastavljali agenti FBI – Volim Podgoricu\nHome / NOVOSTI / Hronika / Radosavljevć: Skotov iskaz sastavljali agenti FBI\nAdvokat Jovanović tvrdi da dokument nije nastao na dan na koji se tvrdi da jeste. “Vidim da je jedna osoba popunjavala cijelu knjigu”.\nBranka Milić je kazala da knjiga ulazaka u CB Podgorica koju ona ima nije kompatibilna sa prikazanom. “Smatram da Velimirović tog dana nije bio u CB Podgorica”, rekla je Milić.\n10:57 Tužilac Katnić je kazao da se slaže sa Medojevićem da “zaista nijesu odgovorili da li je ovo dokaz ili nije”. Poručio je da se po tom pitanju Sud mora ponovo obratiti ministarstvu pravde SAD.\n“Ne ocjenjujemo kredibilitet u odnosu na ono što je rekao na glavnom pretresu. To će biti predmet ocjene suda”, rekao je Katnić.\n10:48 Optuženi Dikić je kažao da sam naziv dokumenta “Službena zabilješka” pokazuje da on procesnu težinu nema.\n10:40 Branilac Jovanović je kazao da je za njega sporno to što se izvršna vlast SAD pitala da li će materijal biti dostavljen Crnoj Gori. “Izvršna vlast jednako je politika”, kazao je Jovanović.\nJovanović je prigovorio i prevodu odogovra jer smatra da u jednom dijelu riječ glasina nije prevedena na pravi način, već da se radi o izrazu “rekla kazala”.\nPredložio je da se dokaz izdvoji iz spisa predmeta zato što odgovor koji je dostavljen Tužilaštvu i Sudu ne ukazuje da je ovo dokaz koji se može koristiti u postupku s obzirom da je odgovor “pun ograda”, te da se kod njih može i ne može koristiti i da su prepustili da CG odluči da li ovakav iskaz može biti dokaz.\n“Iskaz su sastavljali agenti FBI-a”, rekao je Radosavljević.\nI advokati Krpović, Klikovac i Medojević smatraju da bi dokaz (Skotovu izjavu) trebalo izuzeti iz procesa. Medojević je kazao da je riječ o “običnoj službenoj zabilješci” koja ne može biti dokaz.\n10:03 Tužilac Katnić nema primjedbi na iznesen dokaz, te tvrdi da su agenti FBI na zakonit način uzeli izjavu od svjedoka Brajana Skota na način što su bilježili ono što je on rekao prethodno upozoren na posljedice neistinitog svjedočenja. “Radi se o apsolutno valjanom dokazu”.\n“PDG je prvo kontaktirao Džozefa Asada i njegovu kompaniju Peregrin oko pružanja zaštite DF-u”, stoji dostavljenoj u zamolnici, u kojoj piše i da je Asad DF-u bio samo politički savjetnik.\n“Kril je PDG (Patriot Defence Group) obavijestio da ima kontakte sa crnogorskom Vladom i vladajućom partijom. Preporučio je da PDG Peregrinu ne pomaže u zahtjevu”.\n“Bilo je potrebe za uslugama izvlačenja ljudstva, negdje nakon 16. oktobra”, navodi se u Skotovoj izjavi.\nTužilac Katnić je kazao da se ne protivi provođenju nijednog dokaza. “Dokazi su izloženi da se ne bi stekao utisak da Tužilaštvo nešto krije”, rekao je Katnić i dodao da advokati ne smiju iznositi sadržinu dokaza, što je uradio advokat Radosavljević.\n9:34 Advokat Jovanović je kazao da tužilaštvo nije dokazalo porijeklo novca i serijskih brojeva koji su prikazani u tabelama iz SAD. “Ovo je mustra švercera duvana, to su njihove pare”, ocijenio je Jovanović.\nMugoša je pozvala odbranu da se izjasni o dokaznim predlozima tužilaštva – dopisa Telekoma i odgovora ministarstve pravde SAD.\nU podgoričkom Višem sudu u 9 sati biće nastavljeno suđenje u slučaju “državni udar”.\nSPREMA SE KRVAVI MAFIJAŠKI RAT: Kavčani pojačali obezbjeđenje, žene i djecu sklonili na sigurno! Vanredno stanje u… https://t.co/odFjuVs8UD6 minuta ago\n"Odupri se": SDP sebe isključila iz Sporazuma o budućnosti - https://t.co/GRsGrxUmSp https://t.co/lMsBgDzPu918 minuta ago\nNovo saopštenje iz Beograda: Nigdje nismo neprijateljski dočekani kao u PG, spasili smo ligu poniženja i raspada -… https://t.co/C76AqtDxLn44 minute ago


SUPERSTE: Srbija u očima mladih - Biznis i Finansije\nHome\tVesti\tSUPERSTE: Srbija u očima mladih\nby bifadmin 22. aprila 2014.\nU okviru istraživanja Kluba SUPERSTE čak 56 odsto mladih kandidata odgovorilo je da vidi Srbiju u Evropskoj Uniji do 2020. godine. Svaki osmi kandidat rekao je da Srbiju za deset godina vidi na dobrom putu ka prosperitetu, sa delimično sprovedenim reformama ali i dalje u problemima. Manji broj mladih talenata je vidi kao uspešnu zemlju sa razvijenom privredom i smanjenom stopom nezaposlenosti, dok samo tri odsto smatra da će Srbija biti u stanju stagnacije, koje će voditi do još gorih problema i putem degradacije.\nSa druge strane većina anketiranih pojedinaca zauzima optimističan stav i očekuje lepu i uspešnu budućnost, kao produkt vrednog truda i intenzivnog zalaganja, a nekolicina kandidata smatra da bez obzira na trud i rad, njihova situacija zavisi od okolnosti i situacije u zemlji.\nIstraživanje je pokazalo da velika većina predstavnika današnje generacije mladih prirodnjaka, društvenjaka i umetnika želi da radi posao koji vole, po cenu da nisu adekvatno plaćeni za svoj rad, dok je manji procenat spreman na kompromis i da radi posao koji je bolje plaćen ali manje izazovan i interesantan. Veoma često se u javnosti vodi polemika o stavovima mladih o društvenom angažmanu, načinu i meri u kojoj su spremni da doprinesu ličnom i razvoju zajednice. Kandidati za Klub SUPERSTE su podeljeno odgovorili na pitanje kako bi se društveno angažovali. Većina se opredelila za aktivno učešće u rešavanju za njih relevantnih pitanja i donošenju odluka u lokalnim zajednicama kao i na državnom nivou, dok je svaki četvrti kandidat naveo da bi se angažovao isključivo na lokalnom nivou. Samo šest odsto mladih je reklo da bi pristalo na politički angažman, dok su preostali pojedinci naveli širok dijapazon oblasti kao što su angažovanje putem radionica, seminara, kroz medije, na fakultetu, humanitarne aktivnosti, samo u okviru građanskih obaveza ili uključivanjem u bilo koju organizaciju u svojoj stručnoj oblasti.\nNa vrhu liste stvari koje Srbija može da ponudi, a druge zemlje ne mogu izdvojili su se predivni predeli i prelepa prirodna bogatstva. Mladi ispitanici su rekli da su Srbi jedan od najgostoljubljivijih naroda sa veoma bogatim istorijskim i kulturnim nasleđem. Upravo mladi talenti i izvrsni naučnici su nešto po čemu su anketirani pojedinci posebno izdvojili Srbiju kao zemlju sa izuzetnim stručnjacima. Nacionalna srpska kuhinja, ajvar, ćevapi, gibanica, rakija, tradicija i običaji zaslužili su visoko mesto na listi zahvaljujući “mešavini kultura pod uticajem suseda i viševekovnog uticaja različitih kultura”, kako navode mladi kandidati. Takođe, ispitanici su naveli nasmejana lica i toplinu doma kao stvari koje im veoma nedostaju kada negde otputuju. Ćirilica je navedena kao jedan od temelja nacionalnog identiteta Srbije koju nikako ne treba zapostaviti.\nZoran Paunović: Kako čitati prevod?


Ružić razgovarao sa predstavncima obrazovnih ustanova, studentima i đacima | Sandzak Live - Sandzaklive.Net- Najčitaniji web portal u Sandžaku - Sandzaklive\nKako su lokalni mediji izvještavali o protestu u Novom Pazaru\nZukorlić: Muftijina stranka bit će jednog dana na vlasti u cijelom…\nProtest u Novom Pazaru protekao bez incidenata\nHome SANDŽAK LIVE VIJESTI Društvo Ružić razgovarao sa predstavncima obrazovnih ustanova, studentima i đacima\nRužić razgovarao sa predstavncima obrazovnih ustanova, studentima i đacima\nPosjetu Novom Pazaru delegacija ministarstva prosvete nauke i tehnološkog razvoja nasatvila je obilaskom Učiteljskog fakulteta Univerziteta iz Beograda, te đacima i rukovodstvu Osnovne škole Halifa bin Zajed Al Nahjan. Delegaciju je predvodio ministar Branko Ružić, a činili su je i njegovi saradnici, pomoćnici ministra Elma Elfić Zukorlić i Milutin Đurović te državni sekretari Marijana Dukić Mijatović i Ivica Radović.\nMinistar Ružić u razgovoru sa studentima i rukovodstvom Nastavnog odjeljenja Učiteljskog fakulteta u Novom Pazaru izrazio je zadovoljstvo zbog uspješnog rada dužeg od dvije decenije, te poručio da će se sagledati mogućnosti rekonstrukcije i nadogradnje objekta u kojem studenti stiču znanje.\nMinistar Ružić sa saradnicima obišao je i obližnju osnovnu školu, “Halifa bin Zajed Al Nahjan”.\nĐaci Osnovne škole Halifa bin Zajed Al Nahjan priredili su bogat program u čast delegacije ministarstva prosvete, nauke i tehnološkog razvoja.\nPrevious articleDržavni univerzitet u Novom Pazaru obeležio 15 godina postojanja\nNext articlePrikupljeno 66 jedinica krvi\nZukorlić: Muftijina stranka bit će jednog dana na vlasti u cijelom...\nProtest u Novom Pazaru, građani blokirali kružni tok u centru grada\nPaučinac uoči protesta u Novom Pazaru: Iz policije zovu građane i...\nSANDŽAK LIVE VIJESTI3244


Rukometaši BiH poraženi od Austrije | BrzeVijesti.ba\nDatum objave: 06. 11. 2016 - 21:40\nRukometaši BiH poraženi od Austrije\nRukometna reprezentacija Bosne i Hercegovine poražena je večeras u Skenderiji od selekcije Austrije rezultatom 22:23 u u drugom kolu kvalifikacija za evropsko prvenstvo koje se igra u Hrvatskoj 2018. godine.\nIzabranici Bilala Šumana su nakon prvih nekoliko minuta vodstva prepustili inicijativu gostujućoj selekciji. Do 23. minute igralo se 'gol za gol', a Austrija je konstantno u tom periodu bila u vodstvu od jednog gola razlike.\nMarko Tarabochija je tek u 24. minuti, nakon kratkotrajnog vodstva u prvim minutama utakmice, ponovo doveo bh. rukometaše u prednost. Na dva gola razlike povisio je Marin Vegar, nakon čega je selektor gostiju zatražio time-out.\nU 27. minuti golman bh. selekcije Nebojša Grahovac je upisao prvu odbranu na utakmici. U tom periodu Austrijanci nisu više od pet minuta uspjeli postići pogodak. Na poluvrijeme se otišlo s rezultatom 11:9.\nPočetkom drugog poluvremena Austrijanci su iskoristili nepažnju bh. reprezentativaca i ponovo prešli u vodstvo, a deset minuta prije kraja meča imali su najveću prednost od tri gola razlike. Do kraja meča bilo je nezivjesnom rezultat se brzo mijenjao. Igralo se ponovo 'gol za gol', ali je Austrija ipak na kraju uspjela doći do trijumfa od jednog gola razlike.\nNajefikasniji u reprezentaciji BiH bio je Marko Tarabochija sa šest pogodaka, dok je u selekciji Austrije bio Robert Weber sa, također, šest golova.\n/ Novo iz "Rukomet"\nRK Sloboda započeo pripreme, predstavljena pojačanja\nČervar se vratio na klupu PPD Zagreba\nU Hrvatskoj počinje EP za rukometaše, večeras derbi Hrvatska - Srbija


Sreda, 25.11.2020 19:39\nOdbojkaši Srbije savladali su u sjajnoj utakmici selekciju Rusije sa 3:2 (25:21, 24:26, 25:17, 22:25, 15:12) u okviru 5. kola grupe C na Svjetskom prvenstvu u Italiji i Bugarskoj. Foto: italy-bulgaria2018.fivb.com Četvrta pobjeda za tim Nikole Grbića i osvojeno drugo mjesto u grupi, iza Sjedinjenih Američkih Država. „Orlovi“ su bili sigurni u ključnim momentima prvog seta i osvojili...\n18.09.2018 19:31 srbijasport.net\nZaostalo peto kolo Super lige između Partizana i Rada na programu je u sredu 19.09.2018. sa početkom u 17 časova. Utakmica se igra na stadionu u Humskoj ulici uz direktan prenos na Areni 1. Već u subotu Rad na svom terenu dočekuje šabačku Mačvu, a utakmica je zakazana za 19 časova. Što se tiče najmasovnijeg takmičenja, Rad će u okviru 1/16 finala Kupa Srbije u sredu na megdan ekipi...\n18.09.2018 17:05 Đ. Malešević\nIza nas je peto kolo Engleske Premijer lige. Samim tim, red je i za osvrt na dešavanja u ovom kolu iz Fantazi ugla. MOJA EKIPA Ja sam ovo kolo imao 45 bodova, što je faktički 41 jer sam išao -4. Generalno sa tako malim brojem bodova ne mogu biti zadovoljan ali bar nisam previše pao u poretku. Pad je bio nekih 300 hiljada mjesta, što i nije strašno. Od narednog kola nadam se da kreću bolji...\n18.09.2018 16:53 Administrator DC\nDelegacija FK Sarajevo jutros je otputovala za Čitluk uoči utakmice 1/16 finala Kupa BiH protiv Veleža koja se igra sutra u Mostaru. Evo šta je o samom meču rekao trener Sarajeva Husref Musemić: A šta o susretu kaže igrač bordo tima Anel Hebibović:\n18.09.2018 16:41 Administrator DC\nEkipa Mladosti, inače bh šampion organizator je Međunardnog odbojkaškog turnira. Evo učesnika i satnice takmičenja: -OK „ MLADOST“ BRČKO BIH -OK „JEDINSTVO“ BIJELO POLJE (CRNA GORA) -OK „NOVI PAZAR“ NOVI PAZAR ( SRBIJA) -OK „SALONIT ANHOVO“ KANAL (SLOVENIJA) 21.09.2018. (petak)...\n18.09.2018 15:54 srbijasport.net\nPrvi meč devetog kola Super lige Srbije biće igran na Banovom brdu u petak, sa početkom u 18 časova, snage će odmeriti Čukarički i Spartak. Ovo će biti sedmi prenos u devet kola mečeva Čukaričkog, što je još jedan pokazatelj da belo-crni igraju odličan fudbal, zanimljiv za široki TV auditorijum. Podsetimo, TV Arenasport je sa našeg stadiona već realizovala prenose...\n18.09.2018 14:18 S. Papaz\nSlavija će u 1/16 finala Kupa Bosne i Hercegovine gostovati kod debitanta u ovom takmičenju, Sloge iz Gornjeg Crnjelova. Već jednom su ove sezone Sokolovi odmjerili snage sa ekipom iz najvećeg semberskog sela, te su poraženi sa 3:1, ali je utisak svih u klubu da je to nezaslužen poraz. Sada ponovo putuju na meč sa Slogom, mada ovaj put rasterećeni, bez ikakvog imperativa i sa željom da što...\n18.09.2018 12:31 Đ. Malešević\nKošarkaši Igokee dobili su novo pojačanje i to samo dva dana pred start ABA Super Kupa. Novi član Igokee je bivši bek Sakramenta. Orlando Džonson rođen je 11. marta 1989. godine. Koledž karijeru počeo je na Lojoli a potom je otišao na Santa Barbaru. Izašao je na Draft 2012. godine i bio je izabran kao 36. pik od strane Sakramenta. U NBA ligi, pored Kingsa, bio je član i Indijane, Finiksa i...\nPredsjednik Košarkaškog saveza RS i potpredsjednik Košarkaškog saveza BIH kaže da mu je glavni cilj afirmacija mladih igrača i da im omogući što češće pojavljivanje na terenima RS, BiH ali i van granica zemlje. Spasojević je na čelu KS RS šest godina, a kao najvažniju mafifestaciju ove godine izdvaja obilježavanje 25 godina od nastanka saveza. “Bilo je mnogo značajnih dogadjaja,...\n18.09.2018 11:57 Administrator DC\nDugogodišnji prijatelj Odbojkaškog kluba Radnik iz Bijeljine i bivši odbojkaški sudija, Duško Kovačević, donirao je novac za kupovinu patika seniorskoj ekipi. Duško već nekoliko godina živi i radi u Norveškoj. Na ideju da pomogne svom voljenom klubu, došao je prilikom odigravanja prve utakmice prošlosezonskog finala plej ofa Premijer lige BiH, u kojoj je naš tim savladao Mladost iz Brčkog....


Ožegović odlazi iz Partizana: Napadač bira - Francuska ili Rusija?!\nPočetna stranicaFK PartizanOžegović odlazi iz Partizana: Napadač bira - Francuska ili Rusija?!\nFrancuzi nude crno-belima 200.000 evra za pozajmicu, ali je fudbaler više zainteresovan za odlazak u Rusiju.\nNije samo Sejduba Suma fudbaler Partizana, koji čeka kraj tekućeg dana, samim tim i prelaznog roka u većini evropskih zemalja, kako bi saznao dalje korake u karijeri. U istom sosu je i Ognjen Ožegović, kome bi putovanje u Istanbul moglo da bude poslednje među crno-belima, jer postoji velika verovatnoća da promeni sredinu.\nTelegraf prenosi da je napadač u ovom trenutku ima dve mogućnosti: na meti je francuskog drugoligaša Troa, ali i ruskog Arsenala iz Tule, pa je ostalo da sa svojim agentom i čelnicima kluba iz Humske do kraja dana odluči gde će da nastavi karijeru.\nA, u oba slučaja se radi o pozajmici, sa mogućnošću otkupa. S tom razlikom što francuski Troa želi crno-belima da plati za ustupanje Ožegovića 200.000 evra. Sa druge strane, Arsenal iz Tule bi da angažuje fudbalera, ali bez dodatnih izdataka za crno-bele.\nOtuda je opcija iz Francuske sigurno interesantnija Partizanu, ali prema nekim informacijama sam Ožegović je mnogo više zagrejan za odlazak u Rusiju. Otuda će crno-beli prvo morati da sednu i dogovore se sa igračem i njegovim agentom, pa tek onda da krenu u realizaciju posla.\nI, nije to niša neuobičajeno, jer Ožegović je još početkom prelaznog roka bio projektovan za prodaju, o čemu smo već nekoliko puta pisali. Kako za vreme mandata bivšeg trenera Miroslava Đukića, tako i po dolasku Zorana Bate Mirkovića, koji se nije previše oslanjao na napadača u minulih nekoliko utakmica.\nPostojala je dilema u vezi sa statusom Ožegovića samo u momentima kada se teže povredio Nemanja Nikolić. Partizan tada, usred kvalifikacija za Ligu Evrope, a po odlasku Lendrea Tavambe i Đorđa Jovanovića, sem Rikarda Gomeša, nije imao previše rešenja u napadu.\nIpak, klub se vratio prvobitnom planu o prodaji napadača po dolasku Mirkovića na trenersku klupu, pa je u minulom periodu počela potraga Ožegovića za novom sredinom.\nTroa i Arsenal Tula su rekli šta su imali, red je da napadač i Partizan odluče na koju će stranu Evrope\nFK Partizan FUDBAL Ognjen Ožegović Partizan


e-novine.com - Nemci treba da očiste svoje nacističke ostatke\n28.06.2011 - 13:35\nIMA OSNOVA ZA NADU\nPošto je upravo došao iz Podgorice, gde je razgovarao sa crnogorskim liderom Bulatovićem, zamenik ministra inostranih poslova Rusije Vitalij Čurkin juče po podne je u beogradskom Centru "Sava" održao konferenciju za štampu - sumirajući tom prilikom i prethodne dijaloge koje je imao sa predsednikom i premijerom SR Jugoslavije Ćosićem i Panićem, kao i liderom Srbije Miloševićem.\n"Razgovore koje sam ovde imao kao specijalni izaslanik ruskog predsednika Borisa Jeljcina - a uoči predstojeće konferencije o Jugoslaviji u Londonu - imali su pre svega za cilj da budu naš gest podrške konstruktivnim elementima koji se pomaljaju u izjavama jugoslovenskih lidera u pravcu političkog rešenja konflikta. Jugoslovenske vlasti uviđaju veliki značaj Londonske konferencije, kao i odgovornost da se "Londonu" pristupi u duhu dobre volje - rekao je Vitalij Čurkin.\nTV Beograd: Kakav će biti ruski stav na konferenciji u Londonu i kako objašnjavate nedavni tekst šefa ruske diplomatije Kozirjeva u listu "Nezavisnaja gazeta" u kojem je on identifikovao nacionalboljševičke grupe u Moskvi i Beogradu?\nČurkin: U Moskvi više nema Politbiroa, tako da možemo biti kreativniji u našoj politici. Recimo, ostalo je još nekoliko dana do "Londona", a mi se još uvek konsultujemo - ja u ponedeljak putujem u Pariz, zatim u London... Naši stavovi još su u postupku formulisanja, mada je opšti okvir jasan. Imaćemo šta da kažemo u Londonu. Bitno je da Londonska konferencija o Jugoslaviji treba da gleda u budućnost, mada će donekle biti i neizbežne, na žalost, i međusobne optužbe. Mi ćemo podržati, objektivno, sva konstruktivna razmišljanja i predloge.\nA što se "prevoda" Kozirjeva tiče - vaše tumačenje je dosta pojednostavljeno. Treba obratiti pažnju na zvanične izjave MIP-a, ili na njegove konferencije za štampu.\nSamo se vi nadajte: Vitalij Čurkin, šaljivdžija\nRojter: Kako objašnjavate pisma lorda Karingtona Ćosiću i Paniću u kojima on ne navodi njihove zvanične funkcije i da li Rusija podržava prisustvo SR Jugoslavije na konferenciji u Londonu?\nČurkin: Od samog početka predlagali smo da SR Jugoslavija bude zvanično pozvana u London. Imperativno bi bilo da ona bude predstavljena u Londonu i iznese svoje konstruktivne stavove koji se javljaju poslednjih nekoliko nedelja. Nadamo se da će doći do kompromisa.\nIndijska agencija PTI: Da li delite mišljenje lorda Karingtona da Milošević i Bulatović treba da idu u London?\nČurkin: Postoji više različitih mišljenja o tome. O tome moraju odlučiti Milošević i Bulatović. Naš je pristup da je najvažnije da Jugoslavija bude predstavljena. A ako i Milošević bude tamo, to može koristiti za unošenje konstruktivnih elemenata. Konačnu odluku treba doneti ovde.\nMađarska agencija MTI: Koje su bile vaše poruke Paniću i Miloševiću i kakvo je rusko mišljenje o učešću manjina na konferenciji u Londonu?\nČurkin: Nešto sam detaljnije razgovarao sa njima - nego sa vama. A što se tiče manjina, one će biti predstavljene, ne kao zvanični učesnici, ali će biti na raspolaganju - pa se njihovo mišljenje treba čuti.\nTreba izbeći dalje komplikovanje situacije u Jugoslaviji - jer bi ono moglo da dovede do nepredvidivih posledica. Treba poštovati principe KEBS-a i prava manjina - nadam se da će njihovo prisustvo u Londonu imati konstruktivan doprinos.\nTanjug: da li između Ćosića, Panića, Miloševića i Bulatovića postoje razlike u pogledu nastupa u Londonu?\nČurkin: Volim direktna pitanja, ali ne i direktan odgovor... Mogu vam ipak reći da je prosečna dužina naših razgovora bila po sat i po. A o razgovorima ipak moram prvo obavestiti Moskvu.\nRojter: Da li vi ocenjujete da će konferencija u Londonu uspeti? Lorens Iglberger (američki predstavnik) dosta je pesimističan?\nČurkin: kad bi bilo druge alternative - mogli bismo sebi dozvoliti da budemo pesimisti. I zato moramo biti optimisti. London je najbolja prilika koja nam se nudi. Ipak, ne može se sve obaviti za 2-3 dana, međunarodni napori će se i dalje nastaviti...\nTreba učiniti sve da konferencija o Jugoslaviji u Londonu bude uspešna. I Moskva će u tome vrlo aktivno učestvovati.\nPostoje razlozi i osnova za nadu. (N. Dragović)\n"Duma": GENERAL STEVANOVIĆ PRETI BUGARSKOJ (Sofija, 21. avgusta):\nPod krupnim naslovom "Bugarska će biti bombardovana ukoliko se na bilo koji način uključi u operaciju protiv Jugoslavije", sofijski list "Duma" danas na prvoj strani prenosi delove izjave general-potpukovnika Božidara Stevanovića o tome da su naša avijacija i protivvazdušna odbrana spremne da odbiju sve napade na Jugoslaviju. Dopisnik tog lista iz Beograda Goran Gotev već prepoznatljivim manirom konstrukcija i poluistina, Stevanovićeve reči dovodi u neposrednu vezu sa jučerašnjom izjavom zamenika ministra inostranih poslova Bugarske Valentina Dobreva o tome da Bugarska razmatra mogućnost da svoje aerodrome stavi na raspolaganje snagama Ujedinjenih nacija u slučaju preduzimanja vojne intervencije protiv Jugoslavije.\nBugarskim čitaocima se tako sugeriše zaključak da je izjava generala Stevanovića direktna pretnja, odnosno odgovor na bugarsku nameru, podvlačeći njegove reči da će jugoslovenske oružane snage "naneti vojni udar svim zemljama koje na bilo koji način budu koristile vojsku ili infrastrukturu u intervenciji protiv Jugoslavije".\nŽALBE ZBOG NASILJA OSTOJE SIBINČIĆA\nMinistar pravde Savezne Republike Jugoslavije prof. dr Tibor Varadi, ministar za ljudska prava i prava manjina prof. dr Momčilo Grubač i zamenik ministra pravde Pavle Lopičić, sa saradnicima, razgovarali su juče sa predstavnicima Hrtkovaca, Golubinaca i Rume - saopštilo je Ministarstvo za informacije SR Jugoslavije. Žitelji ovih mesta izneli su svoja viđenja i svedočenja o sve češćoj samovolji i nezakonitom ponašanju nekih svojih sugrađana. Meta uznemiravanja, zastrašivanja i neposrednog ugrožavanja lične i imovinske sigurnosti nisu bili samo meštani nesrpskih nacionalnosti, već i Srbi koji ne podležu nacionalnoj isključivosti i histeriji. Upozorili su da se svako angažovanje na zaštiti ljudskih prava svih građana karakteriše kao izdajstvo "srpske stvari".\nUčesnici u razgovoru su naglasili da je glavni protagonista ovakvog delovanja Ostoja Sibinčić, koji je zajedno sa grupom svojih istomišljenika nasilno izmenio civilne mesne vlasti, nazive ulica, civilnih javnih ustanova, pa čak i mesta. Pred ovakvim agresivnim delovanjem, kako su rekli, povlače se organi vlasti, što kod stanovništva dovodi do stvaranja osećaja ugroženosti i gubljenja poverenja. Istakli su da su stanovnici ovih mesta rado primili izbeglice iz ratom ugroženih područja, da su se uredno odazvali na vojne pozive i da ničim nisu doprineli izazivanju međunacionalnih sukoba, zbog čega su još više ogorčeni.\nMinistar pravde i ministar za ljudska prava i prava manjina izrazili su puno razumevanja za probleme sa kojima se suočavaju stanovnici ovih mesta. Obećali su da će insistirati da se ovaj problem što pre reši, jer je to u interesu ne samo pojedinaca već i države - Savezne Republike Jugoslavije.\nSarajevski aerodrom, nakon dvodnevnog prekida, ponovo je otvoren za humanitarne letove, što ne znači da mir vlada na ratom zahvaćenom području. Potvrđeno je, pored ostalog, da je od snajpera u Sarajevu poginuo ukrajinski vojnik.\nProteklu noć u Sarajevu, Centar bezbednosti nazvao je "noć požara". Javljeno je da je pogođeno zdanje u kome je bilo Izvršno veće, na Marin-dvoru. Odatle se iz mitraljeskog gnezda dejstvovalo po civilima i gađani su Grbavica i Vraca. Navodi se da se vatra sa zgrade republičke vlade prenela na kasarnu "Maršal Tito", što je, tvrdi druga strana, nemoguće, pošto je kasarna udaljena 300 metara sa druge strane ulice.\nRadio Sarajevo je javio da su preksinoć artiljerijom tučena muslimanska naselja Koševsko brdo, Ciglane, Breka i Brekin potok prema Vogošći. U Vogošći je, takođe po izveštaju radija, bilo žestokih okršaja.\nNa Trebeviću je, prilikom artiljerijskih napda muslimanskih snaga, izbio požar, ali je lokalizovan.\nB. Teofilović iz Dervente javlja o tome da se na tamošnjem ratištu intezivnije borbe vode oko Bijelog Brda i magistralnog puta između Dervente i Bosanskog Broda.\nGinu borci na obe strane, a i civili. Građani Bosanskog Borda su celu nedelju proveli u podrumima, jer se ovaj grad neprestano bombarduje.\nPonovo je napadnut Doboj, na koji je palo više od stotinu minobacačkih i topovskih granata. Javljeno je o žestokim borbama kod Doboja, u kojem je na snazi znak opšte opasnosti.\nHrvatska artiljerija, s leve obale Save i juče je otvarala vatru. Hrvatski radio, koji je i dalje pod cenzurom, javio je da protivnička strana otvara artiljerijsku vatru na Županju i Bošnjake, na levoj, hrvatskoj strani Save.\nNa svim delovima hercegovačkog ratišta protekle noći vođeni su artiljerijsko-minobacački dueli. Kao i predhodnih dana, najintezivniji su bili na trebinjsko-dubrovačkom pravcu gde, kako saopštava komanda srpskih snaga u Bileći, vojska Republike Hrvatske ne odustaje od namere da prodre još dublje prema Trebinju.\nManjih minobacačkih duela, kako je javljeno, bilo je oko Foče i Kalinovnika. (M. D.)\nNEMCI TREBA DA OČISTE SOPSTVENE NACISTIČKE OSTATKE (Ženeva, 21. avgust):\nJugoslovenska stalna misija pri Ujedinjenim nacijama u Ženevi energično je odbacila pretnje iz Bona da će Nemačka pokrenuti pitanje suđenja Srbima "pojedincima" za navodne "zločine protiv čovečanstva" u bosanskohercegovačkom građanskom ratu, ukazujući da Nemci "prvo počiste sopstveno dvorište" od nacističkih ostataka.\nU saopštenju za štampu povodom izjave nemačkog ministra spoljnih poslova Klausa Kinkela da će njegova vlada "optužiti Srbiju" za genocid u Bosni i Hercegovini na predstojećoj londonskoj konferenciji o Jugoslaviji i na septembarskom zasedanju Generalne skupštine Ujedinjenih nacija, jugoslovenska misija je upozorila Kinkela da "prvo treba da počisti svoje dvorište i da izvede na sud sve nacističke ratne zločince koji uživaju gostoprimstvo i zaštitu nemačke vlade". Tek posle toga Nemačka kao država ili bilo koji Nemac bi mogao imati moralno pravo da pokreće pitanje drugih ratnih zločinaca - kaže se u jugoslovenskom reagovanju na ove iznenađujuće zahteve iz Bona.\n"Nije tajna da su u Drugom svetskom ratu nemačke fašističke horde, potpomognute od svojih satelita, posebno hrvatskih fašista, počinile na Jugoslovenskoj teritoriji užasne zločine genicida nad Srbima, Jevrejima i Ciganima - ističe se dalje u jugoslovenskom saopštenju i dodaje da "tragičan broj od oko milion žrtava takvog genocida govori sam za sebe o ovoj zastrašujućoj istini".\nNa kraju saopštenja jugoslovenske misije u Ženevi kaže se: "Najvažnija je stvar da se utvrde istina u ratu i činjenice o zločinima genocida, nezavisno od toga ko ih je počinio. U to se uključuje i utvrđivanje istine o svima onima koji su krivi za podsticanje brutalnog razbijanja Jugoslavije, za akte kojima se krši međunarodno pravo i Povelja Ujedinjenih nacija".\nPREDLOG ZA POMILOVANJE SVIH PRIPADNIKA BIVŠE JNA\nBeogradski advokat Milan Vujin uputio je juče pismo predsedniku SRJ g. Dobrici Ćosiću predlažući mu da iskoristi svoje pravo i pomiluje "sva vojna lica bivše JNA koja pred vojnim sudovima odgovaraju zbog različitih krivičnih dela, a u tu situaciju su dovedeni spletom okolnosti izazvanih izdajama u vojnom vrhu, kao i ostala lica protiv kojih se vodi krivični postupak zbog krivičnih dela ubistava ili zločina protiv civilnog stanovništva".\nObrazlažući da ovaj predlog čini zbog istorije, budućih generacija i svoje savesti branitelja pravde, advokat Vujin piše Ćosiću i da je nelogično da se, što je učinjeno u nedavnoj razmeni zarobljenika između SRJ i Republike Hrvatske, razmene i čuveni ratni zločinci - kao što je slučaj sa po zlu poznatom Mandom i njoj sličnih - a "kola se slome" na običnim ljudima koji su u situaciji u kojoj su se našli dovedeni tuđom izdajom, a izdajnici se slobodno šetaju.\nUzalud tražite pomilovanje: dobrica Ćosić, nemilosrdan\nRazlog više ovom pismu je, dodaje g. Milan Vujin, i činjenica da je pred Vojnim sudom u Beogradu na 12 godina zatvora osuđen potpukovnik JNA Ljubomir Buljin "zbog krivičnog dela napuštanja položaja protivno naređenju" jer je navodno i pored naređenja generala Marjana Čada napustio kasarnu u Delnicama. Pri tom je i general Čad "smetnuo s uma" da je, kad je kasarna navodno predata, u njoj bilo 20 starešina i 70 vojnika opkoljenih sa više od dve hiljade pripadnika raznih hrvatskih formacija, koje je predvodio bivši komandant te iste kasarne u Delnicama. Nije bilo nikakavih šansi da se kasarna odbrani, ali je potpukovnik Buljin ipak osuđen za izdaju, a general Čad i njemu slični iz vojnog vrha slobodno se šetaju, primajući "za zasluge" visoke penzije, piše advokat Vujin.\nZbog navedenog i činjenice da je sličnih primera dosta, g. Milan Vujin predlaže g. Dobrici Ćosiću da iskoristi svoje pravo i shodno tački osam člana 96 Ustava SRJ pomiluje pomenute osobe.\nObraćajući se pismom i g. Milanu Paniću, saveznom premijeru, advokat Vujin kaže da se nada da će vlada razmotriti mogućnost davanja amandmana na Zakon o amnestiji, čiji je predlagač, jer je neobično da se jednima sudi, dok se ratni zločinci puštaju na slobodu. (M. Kuburović)\nNE SME SE TRGOVATI NACIONALNIM INTERESIMA\nUoči Londonske konferencije o Jugoslaviji sinoć je u beogradskoj Palati federacije održan konsultativan sastanak predstavnika SANU, univerziteta i naučno-istraživačkih instituta sa Dobricom Ćosićem, predsednikom Jugoslavije. U višečasovnoj konstruktivnoj raspravi ugledni naučnici su izneli i više zajedničkih sugestija jugoslovenskoj delegaciji koja se sprema za odlazak u glavni grad Velike Britanije. Svi su se složili da delegacija mora da bude jedinstvena i predvođena predsednikom i premijerom SR Jugoslavije.\nU utvrđivanju minimuma nacionalnih interesa profesori univerziteta i akademici su se složili da se mora ići na kompromise ali da se ne može trgovati sa teritorijom sadašnje Jugoslavije dopuštanjem da se u njoj uspostave specijalni statusi za Kosovo, Vojvodinu i Sandžak.\nOtvarajući konsultacije Dobrica Ćosić je rekao da je ovaj skup sazvao da bi ugledne ljude srpske nauke saslušao i njihove sugestije ugradio u platformu delegacije uoči Konferencije o Jugoslaviji. Da bi međunarodna Konferencija u Londonu postigla nekakav rezultata neophodno je da sazivači ovog skupa svim državama nastalim na prostoru bivše SFRJ priznaju ravnopravni status, mišljenja je dr Đuro Kovačević, direktor Instituta za evropske studije. On je zatražio hitno uspostavljanje državnog i nacionalnog konsenzusa, jer je to pitanje starije od aktuelnog režima Srbije i Crne Gore. Zato se Kovačević založio za takvu strategiju i politiku delegacije koja bi naš nacionalni interes odbranila tako da nas ostane što više živih.\nDušan Kanazir, predsednik SANU se založio za formiranje jednog interdisciplinarnog instituta koji bi prati promene u svetu i njihov uticaj na naše društvo. Po Kanaziru Evropska zajednica je na primeru Jugoslavije do sada demonstrirala političko nasilje, koje je postalo glavni princip novog svetskog poretka. Ako u Londonu bude započela potpuno nova konferencija ne sme se, dodaje Kanazir dopustiti da se pretvori u novo suđenje Jugoslaviji. Nova platforma na ovom skupu treba da se sastoji od političke predustretljivosti i spremnosti Jugoslavije da okonča rat u Bosni.\nReafirmacija osnovnih načela Povelja KEBS-a zalaganje za apsolutni prekid rata, priznanje bivših jugoslovenskih republika i postizanje tačnog dnevnog reda Konferencije ko su učesnici, kako se odlučuje i kakav je kvalitet tih odluka, su oblasti po dr Obradu Račiću. porfesoru Fakulteta političkih nauka, gde jugoslovenska delegacija može iz defanzive preći u ofanzivu. Račić je podsetio nizom primera da međunarodno priznavanje ne znači ujedno i priznavanje sadašnjih granica u kojima se nalaze bivše republike SFRJ.\nZa diplomatsku trgovinu spreman: Predrag Simić, budući savetnik dr Kalašnjikova\nLondonska konferencija za dr Predraga Simića direktora Instituta za međunarodnu politiku će biti diplomatsko trgovanje i zato je neophodno definisati vitalne nacionalne interese koji se moraju braniti čak i ratom, ali i one druge u kojima su mogući kompromisi. Po njemu je najvažnije da se sadašnja SR Jugoslavija sačuva u svojoj celini kako bi brzo mogla da nastupi i u međunarodnim organizacijama. U nizu predloga koje je sačinio njegov Institut Simić je rekao da ne treba praviti problem na početku konferencije ako ne žele odmah da nas priznaju. Po njemu neophodno je koliko sutra ili prekosutra da vlada izađe u javnost sa Deklaracijom o namerama uoči odlaska u London.\nPo dr Momiru Stojkoviću sa Fakulteta političkih nauka naši interesi i briga za Srbe van Jugoslavije se nalaze u procepu sa onim što EZ traži za nacionalne manjine na našoj teritoriji. Zato se ne sme dopustiti specijalni status već samo kulturna i personalna autonomija Kosovu, Sandžaku i Vojvodini. Stojković smatra da to što su sazivači konferencije pozvali Ćosića i Panića kao "privatna lica" ipak znači korak ka priznanju Jugoslavije. Dr Mihajlo Pešić, prorektor Beogradskog univerziteta je izložio stavove BU i Univerziteta umetnosti: delegaciju treba da predvode Ćosić i Panić bez predsednika Srbije i Crne Gore. BU se zalaže za Bosnu kao konfederaciju ali je protiv specijalnog statusa za manjine u SR Jugoslaviji.\nDr Dragan Popović iz Instituta za fiziku se zalaže za hitno raspuštanje svih logora koje Srbi drže u Bosni, dalju demokratizaciju vlasti u Srbiji i pronalaženja bolje argumentacije pred svetom zbog čega pravimo razliku između Kosova i Krajina. Dr Radivoje Papović, rektor Univerziteta u Prištini smatra da delegacija u Londonu treba da se založi za priznavanje SR Jugoslavije, konfederalno ustrojstvo Bosne, rešavanje statusa Krajina. Što se tiče Kosova, Papović smatra da je to isključivo srpsko pitanje.\nDr Stevan Đorđević sa Pravnog fakulteta založio se da delegaciju u Londonu čine: Dobrica Ćosić, Milan Panić, Vladislav Jovanović, Slobodan Milošević, Momir Bulatović i po jedan predstavnik opozicije iz Srbije i Crne Gore.\nZaključujući konsultacije Dobrica Ćosić je rekao da je zahvalan svima, jer je čuo više predloga i ideja nego što je očekivao, ali je dodao da ne može da obeća da sve to može da iskoristi. "Podržali ste me u moralnom smislu. Pristalica sam politike evolucije i bez velikih senzacija i spektakularnosti kako bi koraci izlaska iz sadašnjih nevolja bili što manje pogrešni", rekao je predsednik SRJ založivši se da ubuduće naučne institucije vladu koriste kao svoj servis nudeći razne ideje, a ne obrnuto. (Milenko Pešić)\nPREDLAŽE SE ZAJEDNICA DRŽAVA BIH\nPredsedništvo Srpske Republike saopštilo je juče, uoči polaska na londonsku konferenciju, šta prihvata, predlaže i šta će učiniti. Ovaj dokument koji će biti dat na razmatranje londonskom skupu nosi jučerašnji datum.\n"Prihvatamo da sa druge dvije nacionalne zajednice formiramo zajednicu država Bosne i Hercegovine u postojećim spoljnim granicama", kaže se na početku ovog dokumenta u kojem se zatim navodi da se prihvata da teritorijalna pitanja budu rešena u okviru Konferencije koju je inicirala Evropska zajednica. Napominje se da neće biti prihvaćene eventualne teritorijalne pretenzije susednih država.\nPredlaže se, na prvom mestu - apsolutni prekid vatre i potpisivanje primirja, uz kontrolu UNPROFOR-a. Zatim se predlaže potpisivanje ugovora o slobodnom povratku izbeglica, slobodno kretanje civila, uz pune garancije ljudskih i imovinskih prava.\nPredsedništvo Srpske Republike predlaže hitne bileteralne i triliteralne razgovore, predstavnika tri nacionalne zajednice o svim pitanjima.\nSrpska strana navodi da će omogućiti kretanje humanitarnim konvojima i garantovati im sigurnost kretanja preko svih srpskih teritorija.\n"Spriječićemo etničko čišćenje" navodi se zatim i dodaje da će se izvršti istraga u svim slučajevima sumnje prisilnog pomeranja civilnog stanovništva, a oni koji su odgovorni za to biće kažnjeni. Bilo kakav dokumenat o prodaji ili napuštanju imovine, napravljen pod prisilom, proglasiće se nevažećim, bez pravne vrednosti.\nIzražava se spremnost da se razmene svi ratni zarobljenici po principu "svi za sve" i da se ukinu svi zattvori.\nBiće ponuđene i opšte odredbe nacrta ustavnog sporazuma Bosne i Hercegovine koji bi u ime muslimanske strane trebalo da potpiše Alija Izetbegović, u ime srpske dr Radovan Karadžić, a u ime hrvatske strane Mate Boban.\nPrema opštim odredbama, Bosna i Hercegovina je "zajednica država koja se sastoji od tri konstitutivne države tri konstitutivna naorda - Srba, Hravata i Muslimana, i nacionalnih manjina i etničkih grupa koje žive u ovim državama". Suverenitet pripada konstitutivnim državama i njihovim građanima i narodima. Deo suvereniteta, navodi se, pored ostalog, može se preneti na nivo zajednice država Bosne i Hercegovine u skladu sa ustavnim sporazumom...\nBrojne strane i domaće novinare interesovalo je kada će doći do ukidanja sabirnih logora, a posebno povodom najave sprečavanja etničkog čišćenja da li znači i da je to do sada prihvatano.\n- Mi smo protiv nasilja koja su se događala na sve tri strane - rekao je Karadžić, koji je potvrdio da su u etničkim sukobima stvorene i etničke izbeglice koje se ne osećaju bezbedno, pa su bežali i napuštali svoje kuće.\nJa sam protiv nasilja, granate mi: Radovan Karadžić, šeret među koljačima\nDr Karadžić je naveo cifru od trista hiljada izbeglih Srba, a veliki broj su i etnički taoci, primećujući da je lakše etničkim izbeglicama, nego taocima. On je, pored ostalog, odgovarajući na novinarska pitanja rekao da je zatvaranje kao i pomeranje civila, podjednako kršenje Ženevske konvencije.\nNovinara "Njujork tajmsa" interesovalo je pod kojim uslovima može da se ukloni blokada oko Sarajeva, Bihaća i drugih mesta. Bihać. odgovorio je Karadžić, Srbi ne drže u okruženju, nego desnu obalu Une koja im pripada.\n- U gradu Sarajevu i okolini - rekao je zatim Karadžić - Srbi štite svoje teritorije i ne drže ni jedan muslimanski deo.\nIzveštač Bi-Bi-Sija, pitajući o razmeni zarobljenika pomenuo je cifru od 17 hiljada koja se pominje u Americi, gde se Srbi optužuju, a Karadžić je primetio da je ta cifra preterana. Najviše je bilo osam hiljada, a sada je pet-šest hiljada zarobljenika.\nStrani novinari su pitali takođe kako se kao iskrena može prihvatiti srpska ponuda kada je dosad, kako je rečeno, potpisano bezbroj primirja, a nijedno nije ispoštovano. Karadžić je objasnio da su u Bosni radilo uglavnom o unilateralnom primirju, svega dva-tri potpisale su sve tri strane.\nU Bosni i Hercegovini su, ipak, primetili su strani novinari, počinjeni zločini, na šta je dr Karadžić rekao da su već u toku hapšenja pripadnika raznih grupa. Vojska i milicija nisu činili zločine. Pojedinci i grupe koji jesu biće podvrgnuti suđenju.\nIznoseći osnovne dokumente pred pdlazak delegacije dr Radovan Karadžić je, pored ostalog, primetio:\nMožda je sve to još uvijek moguće, iako je rat između tri etničke grupe bio veoma krvava... (M. Durić)\n*Nastavak u petak 1. jula


posted on Nov. 09, 2011 at 2:50 pm\n“Put do uspeha dug je i strm, ali ga je lakše dostići zahvaljujući izuzetnim sposobnostima Jeepa, na putu i van njega”, rekao je ovim povodom Antonio Konte (Antonio Conte), trener Juventusa. Da podsetimo, na našem tržištu od nedavno je i Jeep Grand Cherokee s novim 3.0 turbo common-rail Multijet dizel motorom. Dostupan u dva nivoa snage, sa 241 KS i 190 KS, taj motor nudi manju potrošnju goriva i emisiju ugljen-dioksida za 17 odsto.\n„Veliki pogavica“ ima unapređen sistem oslanjanja i opremljen je Quadra Lift sistemom koji reguliše visinu vozila. Napredna Select-Terrain tehnologija omogućava prilagođavanje uslovima vožnje po najrazličitijim terenima – od uobičajenih, brdovitih do vožnje po pesku, blatu i snegu. Jeep Grand Cherokee s novim turbodizel motorom dostupan je u tri verzije: Laredo, Limited i Overland.\nČetvrta generacija čuvenog terenca postavlja standarde kada su u pitanju snaga, komfor i bezbednost što potvrđuje i četiri miliona prodatih primeraka širom sveta, od kako se ovaj luksuzni SUV pojavio na tržištu.\nTags:Grand CherokeeJeepJeep Grand CherokeeJuventus\nGoran Aničić 09. November 2011


Koja društvena mreža je najgora za psihičko zdravlje? - Portal 072info\n12. Oktobra 2017. Vrijeme objave: 9:10 sati\nIstraživači sa Univerziteta u Pitsburgu ispitali su korisnike društvenih mreža o njihovim navikama i raspoloženju dok ih koriste.\nPitate se – kako društvene mreže utiču na depresiju? Osim što izazivaju osećaj ljubomore, podstiču i opsjednutost životom druge osobe. Na kraju, to nas vodi do ubjeđenja da svi žive bolje i srećnije od nas samih.\nIstraživači su kasnije došli i do rezultata koje mreže čine da se najviše osjećamo pod stresom i manje vrijedno – na prvom mestu našao se Instagram, a na kraju YouTube, koji ni najmanje nije uticao na nečije zdravlje.


U SAMOBORSKOJ POSTAVLJENI MOBILIJAR SA TOBOGANOM I KUĆICA ZA DRUŽENJE - USKORO I SPRAVE ZA VJEŽBANJE\nObjavljeno petak, 16 septembar 2016 16:11\nPostojeće igralište u naselju Samoborska danas je obogaćeno novim sadržajima koje će koristiti i najmlađi, ali i stariji stanari. Postavljen je mobilijar sa toboganom i ljuljaškama, kućica za druženje, a u toku je izrada sprava za vježbanje. Akciju uređenja pokrenuli su stanari i Omladinski pokret, a podržala Opština Foča.


Rađen test na "Milošu", Vulin se oglasio iz Nikinca - evo šta se desilo! (FOTO/VIDEO) - alo.rs\nPOKUŠALI SU DA GA RAZBIJU! Rađen test na "Milošu", Vulin se oglasio iz Nikinca - evo šta se desilo! (FOTO/VIDEO)\nAUTOR: Alo!; D.K. DATUM I VREME: 20.09.2020. 14:15 - 20.09.2020. 15:35\nVozilo Miloš, Foto: Ministarstvo odbrane\nDa li je Vojska Srbije dovoljno opremljena da se nosi sa izazovima u regionu?\nUkupan broj glasova: 946\nDa: 55% (516)\nNe: 45% (430)\nNikada nećete pogoditi koliko ima godina (FOTO)\nKostić bez gola, Gaćinović asistirao Kramarić pogodio tri puta\nPoginuo u direktnom sudaru!


Ove aplikacije za snalaženje u gradu su stvorene za putovanja! | Putuj Sigurno turistički portal\n#1 Localeur - Najbolja mesta u gradu, prema lokalcima\n#2 Eclipster - novi gradski vodič u Beogradu!\n"Dešavanja tokom 24h", moto je Eclipstera, novog gradskog vodiča u Beogradu: http://eclipster.com/.


Zgrada zagrebačke Glavne železničke stanice privremeno je zatvorena za putnike, jer je u zemljotresu koji je pogodio Zagreb u martu oštećena masivna kamena ograda na krovu tog zdanja. Kako je saopštilo preduzeće Infrastrukture Hrvatske železnice, zbog bezbednosti putnika, ...\nGlavni kolodvor u Zagrebu privremeno zatvoren zbog oštećenja zgrade\nHŽ Infrastruktura javlja da je zgrada zagrebačkog Glavnog kolodvora privremeno zatvorena za putnike jer je uslijed potresa koji je u ožujku pogodio grad Zagreb oštećena masivna kamena ograda na njezinu krovu. "Zbog sigurnosti putnika, građana i željezničkog osoblja pristup ...\nZgrada Glavnog kolodvora i dalje privremeno zatvorena\nIz HŽ Infrastrukture objašnjavaju da je zgrada Glavnog kolodvora privremeno zatvorena za putnike jer je uslijed potresa koji je 22. ožujka pogodio Zagreb oštećena masivna kamena ograda na njezinu krovu. HŽ Infrastruktura u subotu je izvijestila da je zgrada zagrebačkog Glavnog ...\nŽeleznička stanica u Zagrebu privremeno zatvorena zbog posledica zemljotresa


Bihać: Hafiska dova za hafiza Edina Fajkovića\nNaslovnica Krajina Bihać Bihać: Hafiska dova za hafiza Edina Fajkovića\nBihać – Posebnu počast je Bog Dragi darovao onim ljudima koji uče, izučavaju i promoviraju vrijednosti Njegove knjige, Kur’ana Časnog. Sa još većim počastima se izdvajaju oni koji napamet nauče cijeli Kur’an i oni stiču počasnu titulu čuvara časnog Kur’ana – hafiza.\nMedžlis Islamske zajednice Bihać je prije nekoliko godina pokrenuo Školu hifza, koja ima za cilj da obučava i priprema nove hafize Kur’ana Časnog. Sedam njih je do sada uspješno završilo hifz – cijeli Kur’an napamet. 13. Oktobra 2015. godine pred komisijom Rijaseta IZ-e u Sarajevu hafiz Edin Fajković je uspješno okončao preslušavanje cijelog Kur’ana i tako stekao časnu titulu hafiza Kur’ana.\nTim povodom, u subotu 07.11. 2015. godine, iza podne namaza u Gradskoj džamiji u Bihaću, a u organizaciji Bihaćkog muftijstva, Islamskog pedagoškog fakulteta i Medžlisa Islamske zajednice Bihać, će biti upriličena svečanost hafiske dove povodom promoviranja u časni naziv hafiza Edina Fajkovića.\nEdin Fajković je rođen 1989. godine u Bihaću, gdje je završio osnovno i srednje obrazovanje, te Islamski pedagoški fakultet u Bihaću. Hifz je učio pred Remzijom ef. Baltić, dr. Hajrudinom Hodžićem i pred Abdurahmanom ef. Osmanovićem.\n– Neizmjerno nam je zadovoljstvo što vas možemo pozvati da prisustvujete ovom nesvakidašnjem i izuzetno značajnom trenutku za Islamsku zajednicu, grad Bihać i cijelu Bosnu i Hercegovinu, poručuju iz Medžlisa IZ Bihać.


linoleum / komentari\nFak mi, I'm famous\nZanimanje: VKV blogger\nDatum registracije: 20/10/2006\nPosljednji put bio online: prije 6 godina 2 mjeseca\nKomentari na postove koje je ostavio/la linoleum\nhahahaha, o'lcno al ne znam brate sta imate protiv tog Marokanskog vodenog mufljuza, evo ja kucam sa Kosevskog brda (cirka 100 m od Zetre) i svaki dan osjetim neku radijaciju.. ili je to od monitora :D drago mi je da ponovo pises, pusa :*\nobjavio/la linoleum prije 10 godina 5 mjeseci\njel to ona sa dobrim grud, ovaj sisama? mislim dobrim voditeljskim sposobnostima :)\nobjavio/la linoleum prije 11 godina 5 mjeseci\nsta cu koko, tako je ispalo u rikvercu :) jest to je stranka Ne jedite Argetu i Ne glasajte za promjene Ustava :) uskoro ce da padne i nekakav post, stoga: posaljite nane i dede na teraviju, uspavajte djecu poslije dnevnika, nabacite suncane naocale i ...\nvidis bilmeza, a mogo je fino mojom firmom iz Stambola za sat i po do sehera, i to za samo 125 eura* :D al sto bi bosnjo jednostavno, kad moze komplikovano.. *u cijenu uracunata aerodromska taksa, kolac i pivA MRŠ!\nConspiracies - Are theories only to the lazy mind who'd rather live a comfortable illusion than face the fact that it's being lied to... upravo sam procitao post unatraske i nasao brdo sabliminl mesdžiz, od kojih izdvajam: citajte Avazov Express, u D...\nBIRTHDAY KAO SVAKI DAY\nja sam pricekao koji dan da ti cestitam nerodjendan :~)\nobjavio/la linoleum prije 11 godina 8 mjeseci\nN. & E., twelve points (napokon ulogovan, sjetio se passworda)\nnice to hear that :) nisam, al sam zato brao suncanice i puhare, cubra ce zaplatiti next time :D\nobjavio/la linoleum prije 11 godina 9 mjeseci\n@semco - sve na mjestu, danke na pitanju :) @dulchi - dWago je i meni sto te Widim :) pokusacu to s mobilnim, jos sam na default nokia ringtoneu ;) @gljuma - moze ako ces mi ponijet dvije kile mozart kugli (ove kod nas u free shopu su fush teski) :D\nMisao Dana Nakon Posjete Najbogatijoj Drzavi Ove P...\ntrebalo bi da ima makar jedna iz rukava :) vidjecu s jaranom sa ajrodroma koliko ce izac kad se unaprijed rezervise, pa cu ti javit jer im je info line za *rac, da prostis btw, nece ti nista ostat do sept., dijaspora iz GER i AUS sve pomete pred sobom...\n« prethodna12345...250sljedeća »


Poslao: 17 Jan 2015 21:23\nSvaka tebi čast Simke na svemu ostalom osim na ovom postu. Ali ne hvala. Državna uprava je bila bazirana na MS-ovim rešenjima u Slobino i Đinđićevo doba. Pola sajtova su bili nedostupni ako im nisi pristupao preko Internet Explorera sa specifičnom verzijom Windowsa. A i tada su bili bagoviti. Ili prilično nefunkcionalni. Nisi imao mogućnost naručivanja dokumenata preko interneta ili pregleda stanja troškova na netu, ili bilo koju drugu napredniju mogućnost.\nŠtaviše, kupovinom i implementacijom Windows rešenja (u državnoj upravi pogotovo) dobijaš sisteme koji su kompatibilni jedino sami sa sobom. Iako je danas možda situacija malo bolja i dalje su MS sistemi jako nekompatibilni sa alternativnim rešenjima (možda vas nije briga za Linuks, ali za Android i iOS verovatno jeste).\nPri tome, Vesa nije u pravu baš zato što je članak neprofesionalan. Lobistički je i P.R. Bio bi profesionalan da je predstavio osobine sistema kojim oni žele da zamene to takozvano "estonsko" rešenje.\nPoslao: 17 Jan 2015 21:46\nNe Bocke, nismo se razumeli. Ne vucem ja stranu ni na jednu stranu. Samo pricam da stvari nisu crno-bele. Nije sve tako jednostavno i sjajno i sa jednom stranom. Niti je bajna prica sa winom niti je bajna sa linuxom. Sve ima svojih prednosti i mana. I oba resenja su skupa na svoj nacin. Prvi sto kosta u startu, a drugi sto kosta na odlozeno. Ali u sustini, sve kosta. Ne postoji besplatan rucak ...\nPoslao: 17 Jan 2015 21:48\n5Ovo se svidja korisnicima: jogurtmen, ilovephp, bocke, Brok, Rogi\nSimke ::Linux jeste free i sve je to lepo i sareno, ali isto tako, njegovo odrzavanje u nekom sistemu gde sve mora da radi sada i odmah, bez prekida i stucanja, nije nimalo jeftino. Ko bi od vas, kojima je linux blizak i koji ga poznajete dovoljno dobro, pristalo da odrzava jednu gradsku upravu od par stotina racunara u na kojima se vrti linux i celu tu mrezu, kao poseban sistem? I to za neku bednu platu ili free?\nKraljevačka bolnica prilično lepo funkcioniše, a verujem da ima bar stotak računara na linuxu...\nPoslao: 17 Jan 2015 22:05\n3Ovo se svidja korisnicima: ilovephp, bocke, Brok\nsad ti mene preduhitri , ovo sam bas hteo da napisem za ZC Studenica koji je na Linux-u , sigurno ima poprilican broj racunara (preko 100), ne bih da licitaram sa brojkama, ali sam centar je ogroman i ne samo centar vec sve ambulante u gradu koje su deo centra i povezane sa njim. Inace koliko ja znam to sve odrzavaju 3-4 coveka.\nPoslao: 17 Jan 2015 22:31\nNapisano: 17 Jan 2015 22:21\nInače, potražio sam na kakav estonski e-government sistem Vesa misli. Meni ovo uopšte ne izgleda loše. Naprotiv. Ocenite sami:\n@Simke: naravno da sve ima svojih mana, ali bojim se da to nije tema.\nDopuna: 17 Jan 2015 22:31\nA Vesina reakcija se vrlo verovatno odnosi na ovo: Vučić s premijerom Estonije: Saradnja na projektu e-vlade.\nBilo bi sjajno kada bi došlo do saradnje. Ovaj sistem deluje dosta napredno.\nPoslao: 18 Jan 2015 09:32\nNapisano: 18 Jan 2015 9:24\nZameni ljude. Uvedi one koji se ne plase promena i dovoljno su informaticki obrazovani. Kod privatnika to nema. Drzavne jasle, pa im se moze.\nDopuna: 18 Jan 2015 9:32\nKod mene je softver za knjigovodstvo bio na Debian serveru sa MySQL bazom i njemu se moglo pristupiti i sa Windows-a, i sa Linux-a i sa mobilnih platformi. I to je odrzavao jedan covek.\nPoslao: 18 Jan 2015 11:24\n3Ovo se svidja korisnicima: higuy, jogurtmen, djolew\nNapisano: 18 Jan 2015 11:14\nJa sam instalirao Mint 16 u jednom Call centru, ima 60 racunara. Cak pojedini operateri u pocetku nisu ni znali koji OS koriste.\nDopuna: 18 Jan 2015 11:24\nMrsko mi da kucam sa fona, ali hocu da kazem da neki poslovi mogu da se rade na Linuxu bez problema i bez svakodnevnog odrzavanja, iako je veci broj racunara u igri. Recimo kod Call centra, FF, xLite, Libre i audio, mora raditi, takodje serovanje, mrezni stampac. Dovoljno da jedan ovakav centar radi. Server je Red Hat, i to odrzava neka firma, mada iz prve ruke znam da ni oni nemaju preteranih problema. Jevrosimovic aludira na ko zna sta....\nPoslao: 18 Jan 2015 13:02\n6Ovo se svidja korisnicima: jogurtmen, klodovik, higuy, Brok, Rogi, kovalskisrbzorin\nKakve "novine", takav i "kolumnista".\nMislim da ovakvi clanci nisu za ovaj forum.\nPoslao: 05 Feb 2015 16:13\nMalopre mi je medicinska sestrica overila lekarski izveštaj na GNU/Linuksu, na Xfce-u.\nI moram da te demantujem, u ZCS ima samo jedan sistem i mrežni admin, ostali iz informatičke ekipe su serviseri računara i nemaju veze sa GNU/Linuksom. Ima oko 80 računara.\nPoslao: 05 Feb 2015 23:56\nMa Vesa je profi. Ovaj članak je školski primer spina.\nJedino što je tačno je činjenica da mi nemamo dovoljno ljudi koji bi to znali da održavaju. Skoro je moj otac odneo laptop na servis (poznat u BG) misleći da je crkao mikrofon ali je bio softverski problem sa Skajpom. Otvorili, videli linuks, zatvorili i rekli "to je linuks, ne znamo mi to". Ako je takva situacija sa ljudima koji možda nisu softveraši ali se sigurno dobro razumeju u materiju, kako je onda sa običnim svetom?\nNije problem sa krajnjim korisnicima, njima otvori libre ofis i misliće da je MS ofis ali nema onih koji će to da održavaju. Nažalost, u Srbiji ali i mnogim drugim zemljama linuks je još uvek špansko selo..\nMogao bi da se implementira i radi sasvim dobro ali bi puno trebalo uložiti u edukaciju. Ima dobre matematike tu ali čini mi se da niko ne gleda širu sliku već razmišljaju u stilu, ko će da se mlat sa tim, radi i ovo..\nUkupno su 423 korisnika na forumu :: 17 registrovanih, 4 sakrivenih i 402 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: amaterSRB, Andrija357, arsa, Botovac, CrazyDiablo, Dimitrise93, Drug pukovnik, Duh sa sekirom, HrcAk47, Kaplar2, kuntalo, MB120mm, Mercury, ozzy, robertino, vlvl, W123


The Cult of Ghoul: ZLATNA SERIJA ponovo sija!\nОбјавио Dejan Ognjanovic у 21:51\nash 09. фебруар 2018. 18:23\nOdličan tekst, stripovi su bili izuzetno značajan deo mog odrastanja. Dodao bih samo da smo u mom okruženju imali toliku količinu stripova, da smo ih šerovali bez ikakvog osećaja za privatno vlasništvo. To su bile hrpe ispod kreveta, i neprekidna cirkulacija. Medij koji je dostigao torent nivo razmene!\nNekako su ih potisnuli video rekorderi u najezdi krajem 80-ih, a odlično si to primetio sa kioscima i pornografijom. To je meni uvek bio vrlo jasan pokazatelj preloma jednog društva, za koji ja krivim pre svega famoznu i satanističku 8. sednicu SKS, i dolazak "liberalnih" miloševićevaca na vlast. Došli su čisti satanisti.\nБарон Ракон 10. фебруар 2018. 13:27\nPa šta tačno ovđe vaskrsava?Đe ti je žuta vertikalna traka?Đe ti je pozadina?dobre su figure ali ako već moramo da trpimo blu rej ripove starih filmova sa onom zelenom travom i izmenjenom teksturom i fotošopirane korice,daj bar da se to što manje primećuje,vidiš li ti koliki je naslov epizode na tim starim stripovima a ovde si ga nabijo dole u ugao onolicki.\nSlušaj me sad dobro - ako Dilan ne bude krvavo crven sa onim crvenim pečatom gore nego govnarska kič slikovnica - neću ti kupiti nijedan!!!\nŠto se tiče Zagora i ljubavi prema istom mislim da je ključ kombinacija crveno plavo u njegovoj odeći jer sam pored njega mnogo voleo i Supermena i taj njegov kostim mi je izazivao nekesenzacije(to je inače i najveća greška kod ovog novog što su mu zatamnili kostim)\nMnogo sam voleo i koricu za KLARK SITI i želeo sam da imam veliki poster istog iza vrata ali okle..A za Noć Demona i ... nesmem ni da se prisećam koliko sam poludeo kad sam ih ugledao prvi put jer tip nije hteo ni da menja ni da proda pa sam organizovao pljačku...taj jedinstveni osećaj strave u kostima...\nnastavak u sl.ep.\nБарон Ракон 10. фебруар 2018. 14:04\nA dobro je nijesam viđeo prvu sliku,odlično ako bude kao na prvoj samo ne znam šta će da štampaju ovđe ako već imaju redovne edicije\nБарон Ракон 10. фебруар 2018. 17:19\nTi si izgleda uz pomoc stripova naučio i da plivaš i održavaš se na vodi\nDejan Ognjanovic 10. фебруар 2018. 18:49\ntako je: plivam tačno ko strip položen u vodu.\nSrpska sekira 11. фебруар 2018. 04:14\nEeee kad se setim tih vremena. Svako od nas je u kući imao policu sa kamarom raznih stripova. Svratiš do druga, sipate sok i umesto da se trabunja o koječemu, čitaju se stripovi. Dve nedelje pred more nakupuju se razna izdanja te se za plažu imaju sveži ne čitani. Prvo su gutani Zagor i ostali junaci, kasnije se pojavio Alan Ford i uneo revoluciju u komičnost stripa. I danas se ponavljaju replike Grunfa ili nekog drugog junaka.\nash 11. фебруар 2018. 18:47\n@Srpska Sekira, Alan Ford se nije pojavio kasnije, meni se čini. Bilo ga je odavno, možda i pre Zagora. Evo sada čekiram - Wikipedija kaže da u Jugoslaviji Alan Ford kreće još od daleke 1972. godine!!! A Zagor ... ok, čak daleke 1968. godine !!?? U svakom slučaju, rođen sam 1976, a stasao za stripove malo kasnije (bili svuda oko mene, a kod babe sam imao i one stare iz 50-ih i 60-ih....), tako da sam bio okružen svim tim junacima i likovima odjednom, bez prava prvenstva. Možda mi je kul i nova stvar bila LASER edicija, pre svega Sudija Dred. Imao sam 7 godina otprilike..\nvilja 12. фебруар 2018. 21:46\nMladi fan Naživo na slici je Dušman! Majorko eve me (čim mi Gul uplati letovanje za dvoje) :))\nA što se Zlatne serije tiče, čitala sam samo Komandanta Marka i to samo kad nisam imala novu Stripoteku. Ili Eks. Ili Strip art. Ili Strip 84. Ili Alana Forda...


Entuzijazam - Miloš Đajić Blog\nKategorija: Demokratska stranka, Lično ; Datum: 09. 03. 2013. ; Autor: Miloš Đajić\nBliži se 12. mart i deset godina od ubistva Zorana Đinđića. Ovo je moj skromni doprinos takmičenju “Besede u Zoranovu čast” jer da sam u prilici da u takmičenju učestvujem moja bi se beseda zvala “Entuzijazam”. Bio je najveći car. Slava mu!\nPre dve godine negde u ovo vreme umrla je moja baka Bule. Inače ona se zvala se Bosiljka ali smo je mi unuci zvali jednostavno Bule. Bila je veoma hrabra žena koja se, uz sve nedaće koje je nosio njen život, borila i izborila za sebe i svoje dve ćerke. Kada je umrla na njenom ispraćaju su se okupili njeni đaci iz Prve ekonomske škole u Beogradu gde je ona nekada predavala. Sa suzama u očima su govorili, ne o tome šta im je predavala i čemu ih je podučavala, već o njenoj posvećenosti, entuzijazmu i životnim stvarima kojima ih je učila. Bila su to teška vremena, a ona je uvek uspevala da organizuje zajedničke ekskurzije, letovanja i zimovanja. Koliko nas je naučilo da pliva ili prvi put proba skije na takvim izletima, govorili su. Danas su naravno druga vremena koja ne možemo porediti sa poratnim periodom kada je bilo normalno i očekivano povući, pokrenuti, preuzeti, uraditi.. mnoge stvari dobrovoljno.\nPre neku nedelju organizovali smo ispred Železničke stanice u Beogradu globalni događaj jedna milijarda ustaje koji jeu svojoj suštini bio potpuno volonterski. S obzirom na sporost birokratije, kasnile su dozvole od strane Železnica Srbije. Sa ne preteranim očekivanjima nenajavljen odoh kod Šefa stanice da dogovorim detalje i ispitam kakva je situacija. Primio me je na moje iznenađenje vrlo ljubazno i rekao da nema nikakvih problema ponudivši i svu svoju pomoć. Odmah je prionuo na pozivanje ljudi koji bi nam pomogli u našim namerama i pomogli tehničko izvođenje. Izlazeći iz njegove kancelarije pomislih kako ipak stvari u Srbiji mogu biti bolje ako se potrudimo.\nKažu da je entuzijazam pojam antičke filozofije koji označava stanje čoveka punog boga. Ne razumem se mnogo u religiju tako da ja entuzijazam doživljam kao stanje duha, kada stvari u životu obavljamo sa oduševljenjem. Ključ entuzijazma počiva na zdravom optimizmu i pozitivno gledanje na svoj posao, zanimanje, prirodu, ljude i život uopšte.\nZa mene je Zoran uvek bio entuzijasta. Videlo se da mu ništa nije teško da uradi. Išao je u susret problemima sa, nekada i dečijom radošću. U to vreme je Srbija bila vedra i optimistična. Bilo je teško ali nas je njegov entuzijazam pokretao. Znali smo da je za ostvarnje njegove vizije potrebno mnogo entuzijazma. Entuzijazam je za mene bio onaj njegov sjaj u očima, žar za pobedama, čvrst stisak ruke i poverenja, talas volje i energije koji sve nas nosio. Uvek se sećam one njegove čuvene posete Jagodini i Fabrici kablova kada je rekao “razumem da imate problema sa tehnologijom, sa sirovinom, ali ne razumem u čemu je problem da ovaj sat radi?”. U Srbiji odavno kod mnogih vlada stav “niko ne može tako malo da me plati koliko malo ja mogu da radim”. Ne bismo da radimo ali zato lako kukamo.\nČesto razmišljam o tome kako Srbija da bude bolja? Kako druge zemlje mogu a mi ne možemo? Šta je problem da nastavnici ulože malo više entuzijazma u svoj rad sa decom, vapitači u vrtićima, doktori u bolnicama, činovnici u ustanovama, radnici… Nije plata cilj našeg posla, plata je samo nadoknada da bismo mogli da preživimo. Ako poslove radimo samo za platu od toga nema ništa. Bez entuzijazma znajte nema napretka. Zato osmeh na lice, zasucimo rukave unesimo entuzijazam u sve što radimo i Srbija će biti bolja. Verujte mi!\nEntuzijazam, 1.0 out of 10 based on 1 rating\nTagovi: Besedništvo, Zoran Djindjić


Odložiti primenu pravilnika o dijetetskim proizvodima\nAktuelno / Štampa / Odložiti primenu pravilnika o dijetetskim proizvodima\nGrupacija proizvođača, uvoznika i distributera dijetetskih suplemenata PKS insistira da se odloži primena Pravilnika o zdravstvenoj ispravnosti dijetetskih proizvoda i predlaže osnivanje međuresorne radne grupe pri PKS, radi rešavanja problema u ovoj oblasti. Pravilnik o zdravstvenoj ispravnosti dijetetskih proizvoda objavljen je u Službenom glasniku 3. jula prošle godine, a Grupacija traži odlaganje njegove primene za 24 meseca od tog datuma.\nGrupacija proizvođača, uvoznika i distributera dijetetskih suplemenata formirana je u okviru Udruženja za trgovinu i Udruženja za hemiju, farmaciju, industriju gume i nemetala Privredne komore Srbije krajem prošle godine i do sada ima 23 člana, istakla je sekretarka Udruženja za trgovinu Privredne komore Srbije Gordana Hašimbegović na trećoj sednici te grupacije u Privrednoj komori Srbije.\nOsnovni problemi koji su do sada razmatrani, vezani su za primenu Pravilnika o zdravstvenoj ispravnosti dijetetskih proizvoda, navela je Hašimbegović. Ti problemi, prema rečima predsednika Grupacije Dušana Obradovića, odnose se na kašnjenja u kategorizaciji dijetetskih proizvoda koju obavlja Farmaceutski fakultet u Beogradu, nepostojanje liste dozvoljenih biljnih vrsta sa dozama, što onemogućuje adekvatno razlikovanje dijetetskog proizvoda, biljnog leka i tradicionalnog biljnog leka. Sledeći nedostatak Pravilnika odnosi se na njegovu neusklađenost sa postojećim evropskim propisima u pogledu dozvoljenih količina vitamina i minerala u dnevnoj dozi dodataka ishrani za odrasle osobe, što takođe onemogućuje kategorizaciju dijetetskih proizvoda, koji su u pojedinim zemljama registrovani kao dodaci ishrani.\nNedostatak Pravilnika jeste i deo kojim je regulisana mikrobiološka ispravnost dodataka ishrani. Zbog svega ovoga, Grupacija insistira da se primena Pravilnika odloži i da se formira međuresorna radna grupa, od predstavnika Ministarstva zdravlja Republike Srbije, Ministarstva poljoprivrede, šumarstva i vodoprivrede, Agencije za lekove i medicinska sredstva Srbije, Farmaceutskog fakulteta, Instituta za javno zdravlje “Dr Milan Jovanović Batut”, Gradskog zavoda za javno zdravlje Beograd, Vojno – medicinske akademije, Instituta za proučavanje lekovitog bilja “Dr Josif Pančić” i predstavnika privrede.\nDekan Farmaceutskog fakulteta prof dr Nada Kovačević ukazala je na problem da fakultet sam ne može da odgovori na sve zahteve za kategorizaciju, zbog čega postoji veliki broj nerešenih predmeta.\nPredstavnik Agencije za lekove i medicinska sredstva Srbije Dragan Đurović izrazio je interes da se ova oblast uredi, sa ciljem da proizvođači i distributeri što pre dođu do kupca. Kategorizacija i klasifikacija proizvoda su veoma važne, ali je potreban i opis proizvoda, rekao je Đurović, dodajući da je neophodno regulisati i takozvane “granične proizvode”.


Obama pod pritiskom zbog odluke u vezi sa isleđivanjem zatvorenika\nPredsednik Barak Obama naložio obelodanjivanje tajnih memoranduma o agresivnim metodama saslušavanja osumnjičenih terorista koje je odobrila Bušova administracija i time kao da je dirnuo u osinje gnezdo. Pored toga, predsednik je nagovestio da bi zvaničnici koji su odobrili mučenje mogli da budu izvedeni pred sud.\nSvi predsednici moraju da rešavaju probleme koje su im ostavili njihovi prethodnici, pa i predsednik Obama. Objavljivanje pravnih dokumenata Bušove administracije o postupanju prema uhapšenim teroristima podstaklo je snažnu političku kontroverzu. Pošto je u ponedeljak obećao pripadnicima Centralne obaveštajne agencije da im neće biti suđeno zbog surovih isleđivanja, predsednik je rekao da se to ne odnosi i na funkcionere odgovorne za pravno opravdavanje tih metoda. O tome će, rekao je on, odlučiti sekretar za pravosuđe, Erik Holder.\nNeki kongresmeni zahtevaju pokretanje istrage o tim metodama, uključujući simulirano davljenje. Ali predsednik Obama kaže da ne želi da troši previše vremena i energije na to pitanje.\n„Uopšteno govoreći, mislim da treba da gledamo unapred, a ne unazad. Brine me da ovo ne postane toliko politizovano da počne da nam ometa efikasno funkcionisanje i umanji nam sposobnost vršenja operacija kritičnih za nacionalnu bezbednost,“ rekao je Obama.\nMeđutim, to pitanje već je postalo predmet žestoke političke debate. Bivši potpredsednik Dik Čejni branio je politiku svoje administracije i pozvao Obamu da obelodani da su surova isleđivanja otkrila vredne obaveštajne podatke. Tokom jučerašnjeg pretresa o spoljnoj politici, u Kongresu, republikanac Dejna Rorbaker uvukao je i državnog sekretara Hilari Klinton u debatu, postavivši joj pitanje o Čejnijevoj izjavi.\n„Neće vas iznenaditi da ga lično ne smatram pouzdanim izvorom informacija,“ rekla je Hilari Klinton.\n„Postavio sam vam specifično pitanje. Dik Čejni je tražio da se objave specifična dokumenta. Ne pitamo vas za vaše mišljenje o Diku Čejniju, već o tom dokumentima,“ uzvratio je Dejna Rorbaker, republikanski kongresmen iz Kalifornije.\n„Smatram da bi trebalo da istražimo tu stvar do kraja. Mislim da je to u najboljem interesu zemlje, to isto smatra i predsednik, i to je razlog što je preduzeo te akcije,“ odgovorila je Hilari Klinton.\nIako to ne želi, predsednik Obama suočava sa sve žešćom političkom bitkom o ovom pitanju, kaže politički analitičar Stuart Rotenberg.\n„Mnogi u Demokratskoj stranci su nezadovoljni Bušovom administracijom i dozvoljenom taktikom, a mislim da su uznemireni i neki u Beloj kući. Ali smatram da predsednik ipak ne želi da zatruje atmosferu,“ kaže Rotenberg.\nRotenberg dodaje kako Obama zna da će mu biti potrebna podrška republikanaca za sprovođenje političkih inicijativa u oblasti ekonomije i zdravstvene zaštite. Ali on kaže da bi, ako istrage o surovim metodama isleđivanja budu pokrenute, Kongres mogao sve da preuzme u svoje ruke, oduzimajući predsedniku kontrolu nad tim kako će se sve to završiti.


PAS STRADAO ZBOG STRUJNOG UDARA: Incident na Mirijevu, oglasili se nadležni (UZNEMIRUJUĆI FOTO) | Novosti.RS\nPAS STRADAO ZBOG STRUJNOG UDARA: Incident na Mirijevu, oglasili se nadležni (UZNEMIRUJUĆI FOTO)\n11. 01. 2021. u 16:55\nPAS Jaka, rase rodezijski ridžbek, star šest i po godina nastradao je u subotu kada ga je udarila struja na gradilištu sportskih terena u na uglu ulica Matice srpske i 16. oktobar u zvezdarskom naselju Mirijevo.\nNapon u neobezbeđenim žicama, koje su postavljene za banderu javne rasvete, bio je toliko jak da je nesrećna životinja usmrćena na mestu.\nKako nam je ispričala vlasnica psa Vanja Kronja, njena majka je u subotu rano ujutro izvela mužjaka Jaku u šetnju ispred zgrade u Mirijevu, na livadu gde je odrastao. LJubimac je trčao bez povoca i udaljio se od žene.\n- Majka je rekla komšinici da uvede Jaku posle par minuta, kada se približi zgradi - priča Vanja za naš list.\nNEOBIČNI PRIZOR: Sneg u autobusu na liniji 94 okovao kabinu šofera (FOTO)\n11. 01. 2021. u 15:39\nŠEST SPRATOVA NAD BUNKERIMA: Batajničani prikupili skoro 3.000 potpisa protiv nadgradnje skloništa\n09. 01. 2021. u 06:47\n"DIVLJA" GRADNJA I NA AVALI : Više dvospratnih građevina izgrađeno bez dozvola na proplanku u blizini izletišta Čarapićev Brest\n08. 01. 2021. u 23:02\n- To nije bilo ništa novo, jer se svi znamo i pas je poznavao sve komšije. Međutim, on se nije pojavio ni posle 15 minuta. Prvo smo mislili da se izgubio, a komšije i ja smo ga tražile celo prepodne. Jedan od njih me pozvao i rekao da s terase vidi psa, a po glasu sam shvatila da nešto nije u redu.\nVanja kaže da je bila šokirana kada je došla do iskopine na gradilištu i videla svog psa kako leži nepomičan. Počela je da ga grli i ljubi i tada je shvatila da se nalazi blizu neizlovanih kablova. Udaljila se i pozvala policiju.\n- Patrola je došla i uradila svoj deo posla. Pozvali su neke od nadležnih za osvetljenje koji su se putem telefona ubeđivali sa policajcima da u žicama nema napona. Ogorčena sam i besna!Veoma mi je teško što je moj ljubimac ovako stradao, a još gore od toga je što je to mogao biti bilo ko, da je prišao tim kablovima. Čak i dete! Gradilište nije dobro obezbeđeno jer u taj krug može da uđe ko hoće i izloži se opasnosti.\nIz JKP "Zelenilo Beograd" rekli su nam da su upoznati sa incidentom, te da je njihova ekipa juče izašla na teren i utvrdila da je gradilište propisno obezbeđeno.\n- Gradilište je pre početka radova uredno ograđeno i postavljena je gradilišna tabla, tako da su sugrađani upoznati sa radovima koji se izvode na ovoj lokaciji - kažu, za "Novosti", u ovom preduzeću.\n- Prilikom jučerašnjeg obilaska utvrđeno je da je gradilište propisno ograđeno. Izuzetno nam je žao zbog nemilog događaja koji je zadesio vlasnicu psa, ali apelujemo još jednom na sugrađane da izbegavaju boravak na aktivnim gradilištima JKP "Zelenilo Beograd" dok se svi predviđeni radovi ne završe.\nTakođe, rečeno nam je da su nadležne službe obaveštene kako bi pregledale električne instalacije na ovom gradilištu. Dok kablovi ne budu obezbeđeni, Mirijevci bi trebalo da sa ljubimicima, a pogotovo sa decom izbegavaju šetnju na ovom mestu.\nuginuo pas strujni udar Mirijevo gradilište pas Jaka pas Jaka Vanja Kronja\nDa smo neka drzava neko bi debelo odgovarao za zivot ovog lepotana. Posle svega oni "savetuju" da se izbegavaju njihova gradilista. Sta bi bilo da je neko dete, ne daj Boze stradalo? I sta znaci tvrdnja da je gradiliste propisno ogradjeno i obezbedjeno, ako je pas usao tamo?! Obicna laz!\nOdavno nisam videla lepšeg psa, a Vanji iskreno saučešće.\nNadležni rekli da je propisno ograđeno. Ja igrom slučaja živim u blizini tog parka i prolazim svaki dan, apsolutno ništa ograđeno nije, i što je još gore postoji dečiji teren na kome se deca igraju koji sam nalazim na manje od dva metra od tog gradilišta bez ikakve ograde ili načina da se ta deca zaštite. Ne mogu da zamislim tragediju da je nekom detetu tamo odletela lopta, ne daj bože. Standardno laži od odgovornih!!!\nVide se kablovi koji su verovatno bili pod naponom, sada se pravdaju? Neko mora da odgovara, moglo je dete da pogine???\nKoja laz, bila je i policija i videla da nije ogradjeno. Na samom pocetku radova oni su stavili ogradu ali su je ubrzo i sklonili i mesecima je nema. Koliko nas stanara treba da damo izjavu da ograde nije bilo i da ne moze niko da nas pravi budalama.\n"NOVOSTI" SAZNAJU: Stiže Beogradska kartica - evo ko će naplaćivati karte u prestonici\nNA međunarodni tender za novog partnera Grada za naplatu karata i upravljanje vozilima, kako "Novosti" saznaju, stigle su dve ponude.\n25. 02. 2021. u 12:30\nLOME SE KOPLJA OKO "PINKIJA" : Opština Zemun uputila zvaničnu inicijativu da hala bude vraćena gradu\nUKOLIKO se i kada reše imovinsko-pravna pitanja kojima bi Grad Beograd ponovo postao vlasnik KSC "Pinki" u Zemunu, stručnjaci će početi sa izradom projekta posle kog će biti poznato na koji način će ova dvorana ponovo postati funkcionalna.\n25. 02. 2021. u 10:20\nDANIMA NAS GUŠIO PILEĆI OTPAD: Žitelji Surčina uznemireni zbog deponije koju su nepoznati počinioci napravili u blizini njihovih kuća\nSTANOVNICI Surčina i dalje su u šoku zbog divlje deponije koju su zasad nepoznati počinioci napravili na praznim livadama u blizini njihovih kuća.\n25. 02. 2021. u 09:50\n17:45 AKO PLATE DUG – NEMA KAMATA: Konačno rešen višegodišnji spor crkve i lokalne samouprave\n17:43 IZ BUDŽETA DVA MILIONA: Gradska uprava Kragujevca raspisala konkurs za ekološke projekte\nGRADSKA uprava u Kragujevcu raspisala je konkurs za sufinansiranje i finasiranje projekata i programa udruženja za unapređenje i zaštitu životne sredine.\n24 "NOVOSTI" SAZNAJU: Si Điping šalje još 500.000 vakcina i to na Vučićev rođendan


Kompatibilnost u ljubavi - Vaš psiholog\nSkoro svako od nas želi, nada se ili mašta da pronađe adekvatnog partnera/partnerku, tzv. srodnu dušu. Neki su u tome već uspeli, neki još uvek tragaju a neki kao da nikada u tome ne uspevaju. Ali šta je to uopšte srodna duša? Kako da prepoznamo da je određena osoba „stvorena“ baš za nas? Koje osobine treba da poseduje takva osoba? Sve su to pitanja koja nameće ova zanimljiva i nedovoljno istražena tema.\nZa ostvarenje adekvatne, ispunjavajuće i dugoročne veze ili braka potrebno je mnogo toga, ali prvi i osnovni preduslov je svakako adekvatan odabir partnera. Ljudi se mogu slučajno sresti ali sam izbor nikada nije slučajan, izbor je uvek stvar naše odluke, naše preferencije. Ako je partner/partnerka koju smo izabarali osoba koja nam suštinski ne odgovara, svaki dalji trud biće uzaludan. Ako smo u pogrešnom vozu, svaka nam je stanica pogrešna.\nVelika je (i široko rasprostranjena) iluzija da druge ljude možemo menjati, kontrolisati i oblikovati po našem nahođenju, željama ili zahtevima. Mnogi su skloni da godinama ostaju u vezama ili brakovima nezadovoljni, neispunjeni, razočarani, čak i besni na sebe i svog partnera, nadajući se ili još gore zahtevajući od drugog da se promeni ili postane nešto što zapravo nije ili ne može ni biti. Ljudi su takvi kakvi jesu i mi ih možemo razumeti, prihvatiti i voleti ili naprosto nerazumeti i neprihvatiti (što ne znači mrzeti) jer su različiti od nas samih i prosto nam neodgovaraju. Kao što nam ne može svako biti prijatelj, ne može ni svako biti osoba koju ćemo voleti i koja će nam odgovarati.\nPostoji još jedna velika zabluda a to je ona čuvena izreka „suprotnosti se privlače„. To je potpuna besmislica. Kako možemo voleti nekog koje suprotan nama, našim osobinama, željama, ciljevima, načinu razmišljanja, interesovanjima, osobinama ličnosti itd. Takve ljude, često nismo u stanju ni da razumemo a kamoli da volimo (što ne znači da ih moramo mrzeti, omalovažavati ili osuđivati). Kada biramo prijatelje uvek biramo one osobe koje su nam po nečemu slične (bar u nekim aspektima). Prijatelji su osobe koje razumemo i koje razumeju nas, osobe sa kojima delimo zajednička interesovanja, stavove, jednostavno rečeno to su osobe koje su slične nama. Isti je slučaj i sa odabirom partnera. S obzirom da ne postoje idealne osobe ne postoji ni idealni partner, jer svako od nas ima svoje dobre i loše strane, samo je pitanje srazmere. Svako od nas ima u sebi neke zdrave, kvalitetne delove ličnosti (vrline, talente i sl.) kao i one patološke, ne tako poželjne osobine.\nOsobe koje su slične nama lako prepoznajemo, za to nije potrebno neko znanje, stručnost niti neka racionalna analiza. Kada sretnemo i upoznamo takve osobe sa njima lako ostvarujemo komunikaciju, lako uspostavljamo odnos i provodimo vreme u razmeni zajedničkih interesovanja i aktivnosti, bilo da se radi o prijateljstvu ili početku partnerskog odnosa. Dakle, sličnost je ta čarobna i jedina prava formula ljubavi. Ali treba imati na umu da sličnost nije fenomen sve ili ništa, sličnost je stvar stepena, sa nekima smo slični više a sa nekima manje, sa nekima se poklapamo i razumemo u jednom domenu a sa nekima smo bliski u više različitih sfera. Sa nekima možemo biti na istoj intelektulnoj ravni a da pritom na emotivnom nivou budemo potpuno različiti, ili obrnuto. Moguće je da se poklapamo i na intelektualnom i emotivnom polju itd.\nIntelektualna kompatabilnost (sličnost) veoma je važna za ostvarenje nekog dugoročno kvalitetnog odnosa. Velike razlike u domenu inteligencije i obrazovanja (dugoročno gledano) predstavljaju prepreku međusobnom razumevanju, razmeni interesovanja i aktivnosti. Isto tako emotivna inkompatabilnost je nešto što nas udaljava. Kao što se ljudi razlikuju u pogledu inteligencije, isto tako razlikuju se i u pogledu emotivnih aspekata, neki ljudi su senzitivni, emotivni, neki su emotivno plitki, njihovo emotivno reagovanje je manje intenzivno, dok su neki ljudi emotivno tupi ili naprosto emotivno prazni.\nTreća veoma važna karakteristika vezana za kompatabilnost jeste jedan sindrom (skup) osobina ličnosti nazvan otvorenost za iskustva. Osobe otvorene za iskustva su osobe koje odlikuje estetska senzitivnost, intelektualnu radoznalost, bogatstvo unutrašnjeg sveta doživljavaja, preferencija različitosti, potreba za promenama, nezavisnost mišljenja, sklonost nedogmatskim stavovima i tolerancija dvosmislenosti. Osobe otvorenog duha su otvorene kako prema unutrašnjim doživljavanjima tako i prema spoljašnjim događanjima. Njihov život je bogat doživljajima, ove osobe su sklone eksperimentisanju, novim idejama i nekonvencionalnim vrednostima. Ove osobe intenzivnije doživljavaju kako pozitivne tako i negativne emocije. Osobe zatvorene za nova iskustva su konvencionalnog izgleda i ponašanja, sklone konzervativnim stavovima, preferiraju poznato u odnosu na novo, emocionalne reakcije su im umerenije, interesovanja su im sužena i manje intenzivna. Neka istraživanja sprovedena u SAD-u pokazala su da osobe koje žive godinama u srećnim brakovima su kompatabilne u pogledu nivoa inteligencije i otvorenosti za iskustva.\nNa kraju treba istaći, da ne postoje “adekvatne” i “neadekvatne osobe”, neka osoba može biti adekvatna odnosno neadekvatna samo sa stanovišta naših želja, očekivanja i preferencija. Ali čak i kada pronađemo takvu osobu, pogrešno je verovati da je time stvar završena. Svaka veza predstavlja odnos dvoje ljudi i zahteva konstantno ulaganje, toleranciju, razumevanje, negovanje poverenja, spremnost za konstruktivno rešavanje problema i prevazilaženje brojnih prepreka koje su sastavni deo u svakoj vezi (ili braku). Kada se zaljubimo i kad uđemo u neku vezu, svi dobro znamo koliko smo u toj početnoj fazi bili aktivni, koliko smo se trudili da ta veza uspe. Mnogi su skloni da nakon nekog vremena provedenog u vezi zaborave da je neophodno da se i dalje ulažu, da neguju izgrađeni odnos kako bi veza opstala. Tek kada prođe faza zaljubljenosti, naša opčinjenost osobom sa kojom smo u vezi, nastupa realnost, a to je prihvatanje partnera onakvim kakav on/ona jeste.\npsiholog i psihoterapija\nGordana\ton 03/03/2011 at 10:33 am\nDobri tekstovi, utemeljeni, a teme odlicno demistifikovane. Pozdrav za Vas i Sanju i cestitke na trudu!\nadmin\ton 04/03/2011 at 9:18 am\nHvala na podrsci! Pozdrav\nGordana\ton 15/05/2016 at 11:42 am\nOdlicni tekstovi. Vredi procitati i preporuciti da se procita.\nvalentina kostic\ton 16/05/2016 at 6:31 am\nTekstovi su odlicni i …i sto je vazno – deluju.\nMarija\ton 14/12/2016 at 10:48 pm\nImam problem koji me muci par dana.\nU srecnoj sam vezi i u jednom trenutku sam osjetila i pomislila kako ja uopste nemam osjecaj ljubavi prema svome partneru, sto me jako nasikiralo i ucinilo da osjecam tjeskobu. Pitam se sta ako ja njega stvarno ne volim vise a necu to sebi da priznam, sta ako je ljubav prosla itd. I to me jos vise uznemirava.\nPrije tri godine ista situacija se desila. Medjutim dok sam prolazila kroz tu borbu sa sobom, tada se pojavila njegova bivša djevojka koja je htjela da budu prijatelji, cemu sam se ja protivila i osjecala ljubomoru. Pitala sam se ako ga ne volim zasto mi je stalo toliko do toga. Od toga dana su se osjecanja vratila i nisu me patile misli i osjecaji da je ljubav prestala, cak je i jača postala, i sve ne bilo super do prije par dana kada se to ponovo desava. Bili smo zajedno vani i sve je bilo super, dok iduceg dana kao da je sve isceznulo, bukvalno preko noci. Kako je to moguc uopste pitam se.\nJa ne zelim da veza pukne, da ga ostavim, imam grizu savjest i to me uznemirava.\nZanima me strucno misljenje o svemu ovome..


Dijana Hrkalović još mesec dana u pritvoru - KRIK\nObjavio/la KRIK.rs 10/11/2021\nBivšoj državnoj sekretarki u MUP-u Dijani Hrkalović koja je prošlog meseca uhapšena zbog sumnje na trgovinu uticajem, sud je danas produžio pritvor da ne bi uticala na svedoke. Hrkalović se sumnjiči da je uticala na svog kolegu da izveštaj u vezi sa ubistvom Vlastimira Miloševića ne dostavi na vreme tužilaštvu.\nKako je za KRIK navela portparolka Višeg suda u Beogradu Tatjana Tešić, sud je produžio pritvor bivšoj državnoj sekretarki zbog opasnosti da bi mogla da utiče na svedoke. Hrakalovićkini branioci imaju pravo da se žale na ovu odluku suda.\nTužilaštvo za organizovani kriminal prošlog meseca naložilo je hapšenje Hrkalovićke zbog sumnje da je uticala na policajca Dejana Milenkovića da jedan od izveštaja u istrazi u vezi sa ubistvom Vlastimira Miloševića ne dostavi odmah tužilaštvu. Reč je o izveštaju o veštačenju mobilnog telefona Veljka Belivuka koji je bio optužen da je učestvovao u ovom ubistvu.\nMilenković je osumnjičen da je zloupotrebio službeni položaj i ove naloge prenosio policijskim inspektorima. Za razliku od Hrkalović, on nije uhapšen.\nMilenkovićev iskaz u policiji glavni je dokaz protiv bivše državne sekretarke, a kao svedoci pozvani su i policijski inspektori. Hrkalovićkini branioci tvrde da inspektori, međutim, mogu da posvedoče samo da su naređenja dobili od Milenkovića, ne i od Hrkalović.\nSporni izveštaj o veštačenju telefona na kraju je ipak stigao u sud, ali je Belivuk naposletku oslobođen za učestvovanje u ubistvu Miloševića jer su brojni dokazi bili kompromitovani. Osim njega u ovom postupku bio je optužen i Marko Miljković, Belivukov najbliži saradnik i kum žrtve, koji je takođe oslobođen.\nPosle oslobađajuće presude i puštanja iz pritvora, Belivuk i Miljković su, kako tvrdi tužilaštvo, počinili niz stravičnih ubistava u pokušaju da uspostave prevlast u kriminalnom podzemlju i „očiste“ suparnike. Sa saradnicima su pohapšeni u februaru i kasnije optuženi za pet ubistava i druga krivična dela.\nBelivukova grupa imala je jake veze u policiji,a jedan od glavnih kontakata bio je žandarm Nenad Vučković Vučko. Vučković je bio u emotivnoj vezi sa Hrkalović i navodni posrednik između nje i ove kriminalne grupe.\nHrkalović, međutim, zbog ovih sumnji nikada nije ispitana. U martu je saslušana u policiji, ali ne u svojstvu osumnjičene, već kao građanka, zbog navodnog nezakonitog prisluškivanja predsednika Aleksandra Vučića.\nHrkalović je do maja 2019. radila u Ministarstvu unutrašnjih poslova kada je iznenada dala ostavku. U ovo ministarstvo došla je pet godina ranije iz Bezbednosno-informativne agencije (BIA). Tokom rada u MUP-u bila je na različitim dužnostima i imala široka ovlašćenja, te je bila jedna od najmoćnijih osoba. Za državnu sekretarku izabrana je u julu 2017. i na toj poziciji bila je do ostavke.


TROX Austria GmbH | TROX Austria GmbH Predstavništvo Srbija\nTROX – tehnološki lider u razvoju, proizvodnji i marketingu komponenti i sistema za ventilaciju i klimatizaciju.\nIsporučuje sledeće komponente i sisteme:\nvazdušni difuzori u najrazličitijim oblicima\nuređaji za ventilaciju fasada\nzaštita od požara i kontrola dima\nregulacija protoka vazduha\nsistemi za komunikaciju/automatizaciju\nrešenja za ventilaciju laboratorija\nĆerka firma TROX Austria je osnovana 1963. godine i pokriva poslovanje u regionu centralne i istočne Evrope. Osim u Austriji, prisutna je i u Češkoj Republici, Mađarskoj, Hrvatskoj, Srbiji, Bugarskoj i Rumuniji preko svojih predstavištava, a u Sloveniji i Slovačkoj preko uspešnih i pouzdanih partnera.